title: M/S Nordlys

text: M/S Nordlys on Norjan Hurtigruten-reitillä, Kirkkoniemestä Bergeniin liikennöivä laiva. Sen omistaa Hurtigruten Group ASA -varustamo ja se on rakennettu vuonna 1994. Laiva on 121,8 metriä pitkä ja 19,2 metriä leveä. Aluksen nopeus on 15 solmua ja bruttovetoisuus 11 204. Aluksella on seitsemän kantta, sen matkustajakapasiteetti on 691 henkeä, ja vuodepaikkoja on 475. Laivassa on tilaa 45 autolle.


title: M/S Nordlys

text: Alus tilattiin Volkswerft GmbH:lta Stralsundista Saksasta. Sen köli laskettiin 16. lokakuuta 1992 telakkanumerolla 102 ja alus laskettiin vesille 13. elokuuta 1993. Alus luovutettiin 16. maaliskuuta 1994 Troms Fylkes Dampskibsselskapille. Se teki neitsytmatkansa vieraillen Kööpenhaminassa ja Hampurissa. Aluksen kastoi 22. maaliskuuta Oslossa Kirsti Kolle Gröndal, jonka jälkeen alus vieraili Stavangerissa, Newcastlessa ja Lontoossa.


title: M/S Nordlys

text: Alus aloitti 4. huhtikuuta 1994 liikennöinnin Bergenistä Kirkenesiin. Maaliskuussa 2006 alus siirtyi Hurtigruten Group ASA -yhtiölle. Alus oli huollettavana 11. marraskuuta 2008 alkaen ja se palasi reitilleen 2009.


title: M/S Nordlys

text: Laivan konehuoneessa syttyi 15. syyskuuta 2011 tulipalo sen ollessa lähellä Ålesundia, jolloin sillä olleet 207 matkustajaa evakuoitiin pelastusveneisiin. Kaksi laivan henkilökuntaan kuulunutta kuoli ja 16 loukkaantui. Liikuntakyvytön alus hinattiin 21. syyskuuta Fiskarstrand Verftille korjattavaksi.


title: 62 (luku)

text: 62 (kuusikymmentäkaksi) on luonnollinen luku, jota edeltää 61 ja seuraa 63. Jaksollisessa järjestelmässä 62 on samariumin järjestysluku.


title: Las Navas de Tolosan taistelu

text: Las Navas de Tolosan taistelu vuonna 1212 oli käänteentekevä tapahtuma reconquistan historiassa. Aiemmin keskenään kiistelleet Iberian niemimaan kristityt ruhtinaat yhdistivät hetkeksi voimansa ja voittivat Muhammad an-Nasirin johtamat muslimit. Tappion jälkeen vuonna 1224 almohadien valtakunta niemimaalla hajosi pieniksi taifoiksi.


title: Las Navas de Tolosan taistelu

text:
Kristittyjen kuninkaiden armeija oli kokenut valtavan tappion vuonna 1195 Alarcosin taistelussa kalifi al-Mansuria (1184-99) vastaan. Kalifi palasi Sevillaan, mahdollisesti Marokon kapinallisten berbereiden vuoksi, joten lopullinen välienselvittely jäi hänen seuraajansa huoleksi.
Kalifi Muhammad an-Nasir (1199–1213) nousi maihin Gibraltarissa keväällä 1211. Hänen aikeenaan oli hyökätä vakavimpana uhkanaan pitämänsä Kastilian kuninkaan Alfonso VIII:n kimppuun. Kalifi marssi Salvatierraan, ja kahden kuukauden piirityksen jälkeen Alfonso määräsi linnoituksen puolustajat luopumaan vastarinnasta. Kalifi vertasi valtausta Kastilian kuninkaan oikean käden irti leikkaamiseen, mutta syksyn tullen hän palasi Córdobaan. Linnoituksen antautumista vastustanut kruununperijä Ferdinand kuoli kuumeeseen kuukauden kuluttua, mutta hänen isänsä Alfonso VIII jatkoi väsymättä valmisteluitaan odotettavissa olevaa kevään sotaretkeä varten.
Lokakuussa 1211 julkisuuteen levisi kalifin kirje, jossa kalifi totesi muslimien ”siivonneen Jerusalemin saastaisista kristityistä” ja kehotti kristittyjä luopumaan uskostaan ja kääntymään muslimeiksi, sillä ”saraseenien laki on parempi kuin teidän”. Kirjeessä uhattiin myös sotaretkellä Roomaan. Kirje oli ilmeisesti propagandasyistä tehty väärennös, mutta useat trubaduurit tarttuivat kirjeen uhkiin ja tekivät pilkkalauluja, joilla kannustettiin kaikkia kristittyjä liittymään maurien ristiretkeen. Paavi Innocentius III julisti toukokuussa 1212 synninpäästön paitsi kaikille ristiretkelle osallistuville, myös kaikille sotatoimia rahoittaville. Kastilian kuningas Alfonso VIII lähetti Toledon arkkipiispan Rodrigon Italiaan, Ranskaan ja Saksaan väkeä rekrytoimaan.


title: Las Navas de Tolosan taistelu

text: Lopulta monikansalliset joukot olivat valmiit kohtaamaan kalifin sotilaat. Ranskalaisten mukana oli paavin legaatti, Narbonnen arkkipiispa Arnaud, Bordeaux’n arkkipiispa Guillaume, Astarac kreivi Centule ja monia muita. Mukana oli ritarikuntien sotilasmunkkeja sekä Navarran kuningas Sancho VII. Keskenään taistelevat Leónin ja Portugalin kuninkaat eivät osallistuneet tähän ristiretkeen, mutta kummastakin maasta joukkoihin liittyi runsaasti vapaaehtoisia.


title: Las Navas de Tolosan taistelu

text: Edetessään etelää kohti ristiretkeläiset valtasivat 24. kesäkuuta 1212 Malagónin ja Calatravan 1. heinäkuuta. Täällä osa ristiretkeläisistä päätti keskeyttää etenemisen kuumaan säähän vedoten, mutta Narbonnen arkkipiispa ja Blazorin Theobald pysyivät iberialaisten rinnalla, jatkoivat marssiaan ja liittyivät Sancho VII:n joukkoihin. Tämän jälkeen vallattiin melko vaivattomasti Alarcos, Piedrabuena, Benavente ja Caracuel, mutta Salvatierran ohi joukot menivät ilman valtausyritystä.


title: Las Navas de Tolosan taistelu

text: Ristiretkeläisten kokonaisvahvuus oli 2 000 ranskalaista ritaria, 10 000 iberialaista ratsukkoa ja 50 000 jalkamiestä, ja kalifin joukkojen kokonaisvahvuuden arvioidaan nousseen jopa 200 000 mieheen. Ranskalaisten monenkirjavasta ja kurittomasta joukosta mainitaan olleen miltei enemmän vahinkoa kuin apua. Heistä suuri osa luopui sotaretkestä jo ennen taistelua, mutta siitä huolimatta kumpikin armeija oli suurin Iberian niemimaalla koskaan nähty.


title: Las Navas de Tolosan taistelu

text: Kristittyjen edetessä etelää kohti kalifi sai jatkuvasti tietoja tapahtuneesta. Hän oli hyvin tietoinen lähestyvän armeijan eripuraisuudesta ja pyrki vuoristoisessa maastossa hidastamaan ja estämään sen etenimistä. An-Nasir arveli, aivan oikein, että mitä pitempi aika kuluisi, sitä heikommaksi kävisi monikansallisten joukkojen keskinäinen luottamus ja taistelumoraali. Morenavuoren luokse hän pystytti ketjun vahvoja vartioasemia, joita vastaan hyökätessään kristityt joutuisivat sotimaan itselleen epäedullisissa paikoissa. Lisäksi kalifi oli omalla maallaan, joten ruuan ja muun huollon järjestäminen oli suhteellisen helppoa.


title: Las Navas de Tolosan taistelu

text: Kalifin strategia osoittautui oikeaksi. Osa ranskalaisista ritareista oli jo vetäytynyt kuumaan ilmastoon vedoten, vaikka ilmeisesti kyse oli kykenemättömyydestä tulla toimeen ylpeiden iberialaisten kanssa. Alfonso koetteli turhaan usean kalifin etuvartioaseman murtamista. Kuninkaiden neuvonpidossa Navarran Sancho ja Aragonian Alfonso kehottivat kääntymään takaisin ja hyökkäämään ohitettujen muslimilinnoitusten kimppuun etenemisen sijasta. Toledon arkkipiispa Rodrigo, yksi keskiajan sotaisimmista kirkonmiehistä, asettui ainoana Alfonson kannalle. Tässä vaiheessa leiriin ilmaantui lammaspaimen, joka tarjoutui näyttämään tien vartioasemien ohi. Armeija eteni vuorensolia pitkin vaikeakulkuisessa maastossa, ja sen onnistui kiertää kalifin vartioasemat ja edetä kohti Tolosaa.


title: Las Navas de Tolosan taistelu

text: Ristiretkeläiset saapuivat Las Navas de Tolosaan 13. kesäkuuta 1212 ja kohtasivat kalifin Córdobasta lähettämät joukot Losan solassa. Kahden päivän ajan joukot seisoivat kasvotusten ja valmistautuivat tulevaan yhteenottoon. Arkkipiispa Rodrigo antoi kaikille synninpäästön.


title: Las Navas de Tolosan taistelu

text: Mielenkiintoinen kysymys kuuluu, miksi Alfonso ei hyökännyt heti, vaan kulutti kaksi päivää rukoilemiseen. Vaikka kalifin valiojoukkoja oli jäänyt ohitettuja vartioasemia puolustamaan, oli selvää, että taistelu tultaisiin käymään juuri tässä paikassa, sillä kalifin joukot sulkivat ainoan käyttökelpoisen tien. Syytä Alfonson viivyttelyyn ei tiedetä. Muslimit käyttivät tilannetta hyväkseen ja varustivat pienen Campana Ronegadero -joen eteläpuolen puolustusta varten. Kalifilla oli 100 000 ratsukkoa rivissä. Hän komensi itse keskustaa, ja hänen kuninkaallisena merkkinään oli päivänvarjo, jota henkivartija piti korkealla kalifin pään päällä kaikkien nähtävillä.


title: Las Navas de Tolosan taistelu

text: Kun taistelu alkoi 16. kesäkuuta Diego López de Haro komensi ristiretkeläisten keskustassa monikansallisia etujoukkoja, Navarran Sancho VII oikeaa laitaa ja Aragonian Pietari II vasenta. Kastilian Alfonso VIII ja ritarikunnat olivat näiden takana. Kristityt hyökkäsivät, ja sivustoilla maurit saatiin painostettua vetäytymään, jolloin he joutuivat puiden ja kalliolohkareiden sekaiseen maastoon, mikä suosi kristittyjen aseistusta. Keskustassa tilanne oli kuitenkin tasainen ja rintama sahasi edestakaisin. Calatravan ritarit joutuivat perääntymään ja kristityt pakenivat. Muslimien vastahyökkäys kilpistyi kuitenkin kristittyihin jalkamiehiin ja Alfonso VIII:n vastaus sai kalifin päivänvarjon kantajan laskemaan kannattelemansa symbolin, jolloin muslimien keskusta joutui sekasortoon. Kun samalla Aragonian ja Navarran kuninkaat tekivät sivustoissa pihtiliikkeen ja Alfonso hyökkäsi eteenpäin, murtuivat vastustajan linjat täydellisesti. Sancho kääntyi kohti saraseenien keskustaa ja valtasi kalifin sotateltan: kalifi pakeni henkensä edestä aina Jaéniin saakka.


title: Las Navas de Tolosan taistelu

text: Alfonso lähetti kalifin teltan ja viirin lisäksi paavi Innocentius III:lle selostuksen tapahtuneesta:


title: Las Navas de Tolosan taistelu

text: Kuninkaan tytär iloitsi voitosta sisarelleen Ranskan kruununperijän vaimolle Blankalle lähettämässä kirjeessä, jossa hän aivan oikein ennusti voiton olevan alkusoittoa tuleville valloituksille:


title: Las Navas de Tolosan taistelu

text: Kalifin teltasta ottamansa gobeliinin Alfonso VIII lähetti Las Huelgasin luostariin lähelle Burgosia, missä se on edelleenkin taistelun muistona. Kalifi julisti Sevillasta 31. kesäkuuta 1212, ettei tappio ollut niin suuri kuin yleisesti luultiin, ylisti kristittyjen raskaita menetyksiä ja kaiken kaikkiaan uskotteli, ettei ollut kokenut taistelukentällä tappiota. Kalifi kuoli jo seuraavana vuonna 1213, mahdollisesti alaistensa myrkyttämänä.


title: Las Navas de Tolosan taistelu

text: Vaikka kristittyjen voitot aluksi näyttivät pieniltä – saadun sotasaaliin lisäksi vain muutama kaupunki vallattiin – ja liittolaisarmeija hajaantui aivan an-Nasirin ennustuksen mukaisesti, taistelu oli käänteentekevä tapahtuma Iberian niemimaan ja Euroopan historiassa. Las Navas oli alkusoittoa almohadien tappiolle ja enteili kristittyjen kuningaskuntien lopullista voittoa saraseeneista. Kastiliasta tuli niemimaan johtava valtio, joka hallitsi keskeisiä alueita, suurimpia jokia ja tärkeimpiä teitä. Ristiretkeläisten kalifilta saama sotasaalis oli suunnattoman suuri, mikä epäilemättä innosti ritareita tuleviin valloituksiin.


title: Las Navas de Tolosan taistelu

text: Iberian niemimaalla voimasuhteet olivat kääntyneet selvästi ja peruuttamattomasti kristittyjen kuningaskuntien hyväksi.


title: Ateisti kertoo lapselleen jumalista

text: Ateisti kertoo lapselleen jumalista () on Chris Brockmanin kirjoittama lasten tietokirja, jonka on julkaissut Prometheus Books vuonna 1978. Teos on tarkoitettu kirjaksi, jonka ateistivanhemmat voivat lukea lapselleen. Kirja on kuvittanut Anna Cammisotto. Teoksen on suomentanut Vapaa-ajattelijain liitto vuonna 1986.


title: Dnon rautatieasema

text: Dnon rautatieasema eli Dno-1 () on Dnon kaupungissa Venäjän Pihkovan alueella sijaitseva rautatieasema. Asema on Venäjän rautateiden tärkeä risteysasema ja sijaitsee Moskovasta Bologojen kautta länteen Pihkovaan ja edelleen esimerkiksi Riikaan johtavan rautatien varrella. Myös Pietarista etelään Valko-Venäjälle ja Ukrainaan vievä suorin ratayhteys kulkee Dnon kautta. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Baltiaa ja Keski-Eurooppaa. Lisäksi ajetaan paikallis-/lähijunaliikennettä.


title: Dnon rautatieasema

text: Rautatieasema valmistui 1897 ja sijaitsee maantieteellisesti Dnon kaupungin ydinkeskustassa. Venäjän rautateiden aluejaossa asema kuuluu läntiseen Lokakuun rautateiden toimialueeseen.


title: Uskonnoton kasvatus

text: Uskonnoton kasvatus viittaa sekulaariin tai ateistiseen kasvatukseen.


title: Uskonnoton kasvatus

text: Suomessa lasten päivähoidossa annetaan uskontokasvatusta tai elämänkatsomustietokasvatusta. Kasvatuksessa on kunnioitettava lapsen huoltajien vakaumusta. Perustuslain 11 § turvaamaa oikeutta ajatuksenvapauteen käyttää esiopetusikäisten kohdalla huoltaja, joka valitsee joko uskontokasvatuksen tai elämänkatsomustietokasvatuksen.


title: Uskonnoton kasvatus

text: Suomen perustuslain 11 §:n 2 momentin perusteella ketään ei voida velvoittaa osallistumaan vakaumuksensa vastaisesti uskonnon harjoittamiseen. Tämän perusteella koulun oppilasta ei voida velvoittaa osallistumaan jumalanpalvelukseen, uskonnolliseen päivänavaukseen tai muuhun uskonnolliseen tilaisuuteen. Nykyinen käytäntö on, että oppilaan huoltaja ilmoittaa, jos oppilas ei osallistu uskonnon harjoittamiseen. Ilmoituksen voi tehdä kertaluontoisesti esimerkiksi kouluun ilmoittauduttaessa tai tapauskohtaisesti. Ilmoituksen jälkeen koulun on huolehdittava siitä, että oppilas ei osallistu kyseisiin tilaisuuksiin. Koululla on vastuu oppilaan turvallisuudesta myös silloin, kun oppilas ei osallistu koulun järjestämään uskonnolliseen tilaisuuteen. Koulu järjestää oppilaalle tilaisuuden ajaksi muuta toimintaa. Lukiossa ilmoituksen tekee oppilas itse.


title: Uskonnoton kasvatus

text: Suomessa uskontokuntiin kuulumattomia koululaisia on kaikista oppilaista noin 10–15 prosenttia. Elämänkatsomustietoa opiskelevien määrä oli vuonna 2008 3 prosenttia kaikista Suomen koululaisista.


title: Uskonnoton kasvatus

text: Suomessa perustettiin vuonna 1990 uskonnottomien nuorten aikuistumisleirejä järjestämään Prometheus-leirin tuki ry. Leiri käydään yleensä kahdeksannen tai yhdeksännen luokan jälkeen, 14–15-vuotiaana. Nimensä Prometheus-leiri on saanut kreikkalaisen jumaltaruston Prometheus-titaanilta, joka varasti tulen jumalilta ja antoi sen ihmisille. Leirin tavoitteena on rohkaista nuoria pohtimaan asioita, hahmottamaan ja kehittämään omaa elämänkatsomustaan, kunnioittamaan itseään ja muita sekä ottamaan vastuun itsestään ja maailmasta.


title: Pako helvetistä

text: Pako helvetistä (engl. "Fools’ Parade") on vuonna 1971 kuvattu draamaelokuva, joka perustuu Davis Grubbin romaaniin. Elokuvan pääosissa nähdään James Stewart, George Kennedy, Kurt Russell, Strother Martin, Anne Baxter, ja William Windom. Elokuvan on ohjannut Andrew McLaglen.


title: Angelo Paravisi

text: Angelo Paravisi (15. syyskuuta 1930 – 2. syyskuuta 2004) oli italialainen roomalaiskatolinen piispa. Hänet vihittiin papiksi Bergamon hiippakuntaan 30. toukokuuta 1953 ja nimitettiin Bergamon vihkipiispaksi sekä Turris in Proconsularin titulaaripiispaksi 4. kesäkuuta 1988. Piispaksi vihkiminen seurasi 25. kesäkuuta. Pääkonsekraattorina toimi Giulio Oggioni, jota avustivat Clemente Gaddi ja Luigi Morstabilini.


title: Angelo Paravisi

text: 11. heinäkuuta 1996 Paravisi sai nimityksen Creman hiippakunnan piispaksi, jona hän toimi kuolemaansa saakka.


title: Space Launch System

text: Space Launch System (SLS, "avaruuslaukaisujärjestelmä") on Nasan suunnittelema ja kehitteillä oleva kantorakettiperhe. Ensimmäinen lento on tarkoitus tehdä vuonna 2018. Siinä lähetettäisiin miehittämätön Orion (MPCV) lennolle Kuun ympäri. Ensimmäinen versio on tarkoitus pystyä nostamaan maata kiertävälle radalle 70 tonnin kuorma. Jatkokehiteltyjä versioita voitaisiin sitten käyttää kuulentoihin, matkoihin Maata lähelle tuleville asteroideille ja Mars-lentoon.


title: Space Launch System

text: SLS pohjaa vahvasti Avaruussukkulan tekniikkaan. Ensimmäinen vaihe koostuu ydinvaiheesta ja kahdesta apuraketista. Ydinvaihe pohjautuu avaruussukkulan ajoainetankkiin, johon perään on tehty sovitteet neljälle rakettimoottorille ja kärkeen liitoskappale. Rakettimoottoreina käytetään ensimmäisillä lennoilla jäljelle jääneitä muunneltuja avaruussukkulan moottoreita RS-25 mutta myöhemmillä lennoilla ne on tarkoitus korvata tarkoitukseen suunnitelluilla moottoreilla.


title: Space Launch System

text: Ensimmäisessä vaiheessa käytetään kahta kiinteän ajoaineen apurakettia avaruussukkulan tapaan. Apuraketit ovat kehitetty sukkuloissa käytetyistä mutta niissä on osioita neljän sijaan viisi.


title: Space Launch System

text: SLS:ssä käytettäväksi tarkoitettuja kiinteän ajoaineen apurakettien testikappaletta käytettiin 11. maaliskuuta 2015 onnistuneesti koko lennolla aiotun ajan.


title: Space Launch System

text: Ydinvaiheessa käytettäväksi aiottuja RS-25-rakettimoottoreja testattiin onnistuneesti 9 minuutin täysimittaisen polton ajan 27. elokuuta 2015.


title: Althias

text: Althias (eli 500-luvulla) oli itäroomalainen sotilaskomentaja. Vuonna 533 hän osallistui vandaalisotaan Pohjois-Afrikassa ja oli yksi Rooman armeijan foederati-joukkojen yhdeksästä komentajasta. Trikamaronin taistelussa joulukuussa 533 hän oli yksi Rooman armeijan vasemman siiven komentajista. Tätä ennen hän osallistui luultavasti myös Ad Decimumin taisteluun 13. syyskuuta 533.


title: Althias

text: Sodan loppuessa vuonna 534 Althias jäi Pohjois-Afrikkaan. Vuonna 535 hän toimi sotilaskomentajana Centuriaessa Numidiassa ja oli vastuussa paikallisista linnakkeista. Centuriaen tarkkaa sijaintia ei tiedetä, mutta se oli lähellä Tigisiksen kaupunkia. Kun mauripäällikkö Iaudas ryösteli Numidiaa vuonna 535, Althiaasta tuli kuuluisa, kun hän karkotti Iaudaan joukot ja sai takaisin maurien keräämän ryöstösaaliin.


title: Althias

text: Althiaalla oli komennossaan vain 70 hunnia, joten hän ei pystynyt kohtaamaan Iaudaan joukkoja avoimessa taistelussa. Sen sijaan hän otti haltuunsa läheisen helposti puolustettavissa olevan lähteen, ainoan koko alueella. Aikalaishistorioitsija Prokopioksen mukaan hän haastoi Iaudaan kaksintaisteluun. Jos Althias voittaisi, maurit luovuttaisivat ryöstösaaliinsa ja vankinsa hänelle, mutta jos Iaudas voittaisi, maurit pääsisivät juomaan lähteelle. Iaudas oli voimakas mies ja kokenut taistelija ja Althiaan pienikokoisuudesta ja hoikkuudesta rohkaistuneena hän hyväksyi haasteen.


title: Althias

text: Molemmat miehet nousivat ratsaille. Iaudas kannusti hevostaan eteenpäin ja heitti keihäänsä Althiasta kohti, mutta Prokopioksen mukaan taitava Althias nappasi keihään kiinni oikealla kädellään, mikä tyrmistytti Iaudasta ja hänen miehiään. Tämän jälkeen molempikätinen Althias veti jousensa esiin vasemmalla kädellään ja ampui Iaudaan hevosen kuoliaaksi. Maurit toivat komentajalleen uuden hevosen, jonka selkään hypättyään Iaudas pakeni mauriarmeijan seuratessa häntä täydessä sekasorrossa, ja he jättivät jälkeensä ryöstösaaliinsa ja vankinsa. Prokopioksen mukaan Althias sai teostaan paljon mainetta ja kunniaa, mutta häntä ei mainita historiallisissa lähteissä enää tämän jälkeen.


title: Perkele: Johdatus demonologiaan

text: Perkele: Johdatus demonologiaan () on Ülo Valkin kirja paholaisuskomusten historiasta vuodelta 1991. Teoksen on suomentanut Tapani Hietaniemi ja sen on julkaissut suomeksi Vastapaino vuonna 1997.


title: Pesäpallon vuoden tulokas

text: Pesäpallon vuoden tulokas valittiin miesten Superpesiksessä ensimmäisen kerran vuonna 1993 ja naisten Superpesiksessä 1998.


title: Clemente Gaddi

text: Clemente Gaddi (23. joulukuuta 1901 – 7. marraskuuta 1993) oli italialainen roomalaiskatolinen piispa. Hänet vihittiin papiksi Comon hiippakuntaan 18. syyskuuta 1926 ja nimitettiin Nicosian hiippakunnan piispaksi 24. kesäkuuta 1953. Piispaksi vihkiminen seurasi 6. syyskuuta. Pääkonsekraattorina toimi Felice Bonomini, jota avustivat Guglielmo Bosetti ja Giacomo Zaffrani.


title: Clemente Gaddi

text: 21. heinäkuuta 1962 Gaddi sai nimityksen Siracusan koadjuuttoriarkkipiispaksi ja Darnisin titulaariarkkipiispaksi. 25. syyskuuta 1963 hänet siirrettiin Bergamon hiippakunnan arkkipiispaksi. Arkkipiispa oli vain Gaddin henkilökohtainen titteli, ja Bergamo on tavallinen hiippakunta.


title: Clemente Gaddi

text: Gaddi osallistui Vatikaanin toiseen kirkolliskokoukseen ja johti hiippakuntaansa, kunnes jäi eläkkeelle 20. toukokuuta 1977.


title: Artturi Niemelä

text: Arttur (Artturi) Antero Niemelä (s. 23. elokuuta 1923 Kemijärvi) on suomalainen asutustilallinen joka oli 1970-luvun alussa Suomen maaseudun puolueen ja Suomen kansan yhtenäisyyden puolueen kansanedustajana.


title: Artturi Niemelä

text: Niemelän vanhemmat olivat tilallinen Johan Viljam Niemelä ja Saima Mursu. Hän kävi kansakoulun ja työskenteli sitten metsä- ja uittotöissä vuosina 1945–1951 ja oli metsätyönjohtajana muun muassa metsähallituksen ja Kemijoen uittoyhdistyksen palveluksessa 1952–1962. Vuodesta 1963 lähtien Niemelällä on ollut asutustila Kemijärven maalaiskunnassa.


title: Artturi Niemelä

text: Niemelä oli kansanedustajana 1970–1975 edustaen Lapin läänin vaalipiiriä. Hän oli Suomen maaseudun puolueen kansanedustajana 7. lokakuuta 1972 saakka. SMP:n eduskuntaryhmä hajosi 8. syyskuuta 1972, kun 12 edustajaa poistui eduskuntaryhmän kokouksesta Veikko Vennamon ilmoitettua Mauno Kurpan ja Heikki Kainulaisen erotetuksi puoluehallituksen päätöksellä eduskuntaryhmästä sekä Lauri Linnan ja Artturi Niemelän pidätetyksi ryhmän työskentelystä määräajaksi. Kun tämä menettely ei onnistunut Artturi Niemelän kohdalla, Vennamo erotti koko Lapin piirin puolueesta. Uusi eduskuntaryhmä järjestäytyi eduskunnan istuntosalissa omaksi ryhmäkseen 24. lokakuuta 1972. Syksyn aikana Vennamo erotutti nämä henkilöt puolueesta joko puoluehallituksen päätöksellä tai erottamalla sen puolueosaston, johon kyseiset henkilöt kuuluivat.


title: Artturi Niemelä

text: Niemelä toimi Suomen maaseudun puolueen 2. varapuheenjohtajana ja Suomen maaseudun puolueen Lapin piirin puheenjohtajana. SMP:n hajoamisen jälkeen hän toimi Suomen kansan yhtenäisyyden puolueen puheenjohtajana ja sittemmin 2. puheenjohtajana. Niemelä oli Kemijärven maalaiskunnan kunnanvaltuuston ja Kemijärven kaupunginvaltuuston jäsen. Hän oli jäsenenä myös Kehitysalueiden neuvottelukunnassa ja Yleisradion hallintoneuvostossa.


title: Carlo Ghidelli

text: Carlo Ghidelli (s. 24. huhtikuuta 1934) on italialainen roomalaiskatolinen arkkipiispa. Hänet vihittiin papiksi Creman hiippakuntaan 28. kesäkuuta 1958 ja nimitettiin Lanciano-Ortonan arkkihiippakunnan arkkipiispaksi 25. marraskuuta 2000. Piispaksi vihkiminen seurasi 14. tammikuuta 2001. Pääkonsekraattorina toimi Giovanni Battista Re, jota avustivat Enzio d’Antonio ja Angelo Paravisi.


title: Carlo Ghidelli

text: Ghidelli jäi eläkkeelle 11. lokakuuta 2010.


title: Pesäpallon vuoden jokeri

text: Pesäpallon vuoden jokeri valittiin ensimmäisen kerran vuonna 1986 ja on sen jälkeen jaettu joka vuosi.


title: Pesäpallon vuoden jokeri

text: Miesten palkinnon ovat useimmiten voittanut Sami Ahola (viisi kertaa) ja naisten palkinnon Tanja Vehniäinen (viisi kertaa).


title: Emidio Cipollone

text: Emidio Cipollone (s. 26. tammikuuta 1960) on italialainen roomalaiskatolinen arkkipiispa. Hänet vihittiin papiksi Avezzanon hiippakuntaan 18. elokuuta 1984 ja nimitettiin Lanciano-Ortonan arkkihiippakunnan arkkipiispaksi 11. lokakuuta 2010. Piispaksi vihkiminen seurasi 18. joulukuuta. Pääkonsekraattorina toimi Carlo Ghidelli, jota avustivat Pietro Santoro ja Bruno Forte.


title: HTML5

text: HTML5 tarkoittaa erilaisia, toisiinsa osittain kytkeytyviä asioita:


title: HTML5

text: HTML5-kieli on uusi versio verkkosivujen tekemiseen yleisesti käytetystä HTML-merkintäkielestä. HTML5 julkaistiin virallisesti 28. lokakuuta 2014 eli siitä tuli W3C:n suositus.


title: HTML5

text: Uudistuksina HTML5:ssä ovat mm. uudet codice_1, codice_2 ja codice_3-elementit sekä SVG-muotoisen sisällön näyttäminen ilman codice_4-tägin käyttöä. Muita lisäyksiä HTML:ssä ovat dokumentin semanttisuutta rikastuttavat codice_5, codice_6, codice_7 ja codice_8-tägit ja uudet attribuutit tägien määrittelyyn ja selkeyttämiseen.


title: HTML5

text: Toisin kuin aiemmat HTML-kielen määrittelyt, HTML5:n määrittely kuvaa tarkasti dokumenttioliomallin (DOM). Määrittely kuvaa HTML-dokumentin ensisijaisesti oliona, jolla on puurakenne ja jota voidaan käsitellä ohjelmallisesti (etenkin JavaScriptillä). HTML-tägit ovat tällöin vain väline, jolla puurakenne esitetään tekstimuodossa eli sarjallistetaan. Sarjallistus voidaan tehdä myös XML:n sääntöjen mukaan, jolloin esitystavasta käytetään nimitystä XHTML5.


title: HTML5

text: Määrittelyyn sisältyy myös sovellusliittymiä (API), etenkin sellaisia, joilla voidaan toteuttaa vuorovaikutteisuutta ja tuoda dokumentteihin sovellusmaisuutta. Lisäksi varsinaisen HTML5-määrittelyn ulkopuolella on lukuisia erillisiä määrittelyjä, jotka laajentavat tällaisia mahdollisuuksia.


title: HTML5

text: HTML5 viittaa nykyisin usein yleisesti moderneihin web-tekniikoihin. Niihin kuuluvat HTML5-kielen uutuuksien ohella esimerkiksi CSS:n uudet piirteet (CSS3) sekä sovellusliittymät kuten File API ja Geolocation API. HTML5:llä tässä mielessä ei ole selviä rajoja, ja tulkinnat vaihtelevat.


title: HTML5

text:
Modernien web-tekniikoiden yleisnimityksenä HTML5 vastaa suunnilleen W3C:n käyttämää ilmausta Open Web Platform, joka määriteltiin laajaksi kattotermiksi
kattamaan kaikki W3C:n alaan kuuluvat selaimen kautta tapahtuvat asiat (”all the W3C work that deploys through the browser of the future”). HTML5-nimityksellä kuitenkin viitataan usein myös W3C:n ulkopuolella määriteltyihin asioihin kuten 3D-grafiikan rajapinta WebGL.


title: HTML5

text: Sovelluskehityksen alalla HTML5 tarkoittaa nykyisin yleisesti sovellusten toteuttamista webin avoimilla tekniikoilla. Ohjelmointikielenä on tällöin JavaScript ja muotoilun perusvälineenä CSS. HTML:n osuus on melko pieni, eikä siinä ole yleistä tarvetta käyttää HTML5-kielen uutuuksia.


title: HTML5

text: Jotkin HTML5-kielen uudet tekniikat kuten paikallinen muisti (localStorage) ja sovellusvälimuisti (application cache) voivat kuitenkin olla avuksi HTML5-sovellusten toteutuksessa. Merkittävämpiä ovat käytännössä CSS:n uudet piirteet, joilla voidaan toteuttaa mm. visuaalisesti näyttäviä esityksiä tehokkaasti.


title: HTML5

text: HTML5-sovellukset voidaan tekniikoidensa ansiosta tehdä hyvin erilaisilla laitteilla toimiviksi. Tämä on niiden keskeinen etu kilpailussa eri laitteille (mm. älypuhelimille ja tableteille) kehitettyjen ns. natiivien sovellusten kanssa.


title: HTML5

text: HTML5-sovellus voi toimia itsenäisenä ohjelmana paikallisesti, tai se voi olla yhteydessä verkkoon. Myös verkkosivustoja voidaan korvata HTML5-sovelluksilla, etenkin pyrittäessä vahvasti vuorovaikutteiseen palveluun.


title: Tzazon

text: Tzazon (myös Tzazo tai Tata; k. 533) oli vandaalien kuninkaan Gelimerin (hallitsi 530–534) veli.


title: Tzazon

text: Myöhään kesällä 533 Gelimer lähetti Tzazonin 5 000 miehen ja 120 laivan kanssa kukistamaan Sardiniassa syttynyttä kapinaa. Tzazonin joukot nousivat maihin Cagliarissa ja valtasivat nopeasti kaupungin. Kapinalliset lyötiin ja heidän johtajansa Godas tapettiin. Roomalaiset olivat kuitenkin tällä välin hyökänneet vandaalien kuningaskuntaan Pohjois-Afrikassa ja vallanneet pääkaupunki Karthagon. Tästä tietämätön Tzazon lähetti miehiään Karthagoon kertomaan voitostaan Gelimerille, mutta roomalaisen sotapäällikkö Belisariuksen joukot vangitsivat heidät.


title: Tzazon

text: Gelimer kutsui Tzazonin ja hänen armeijansa takaisin Sardiniasta taistelemaan roomalaisia vastaan. Tzazonin joukot nousivat maihin Mauretanian ja Numidian rajalla ja liittyivät Gelimerin joukkoihin Bulla Regian lähellä lokakuun 533 tienoilla. Tzazon ja hänen Sardinian sotaretken veteraaninsa taistelivat Trikamaronin taistelussa joulukuussa 533. Vandaalit kärsivät tappion taistelussa ja Tzazon sai surmansa.


title: Gettysburg

text: Gettysburg on kunta ("borough" Yhdysvalloissa Adamsin piirikunnassa Pennsylvaniassa, ja se on myös piirikuntansa hallintopaikka. Sen asukasluku oli vuoden 2010 väestönlaskennassa 7 620, joista alle 18-vuotiaita on 13 prosenttia.


title: Gettysburg

text: Seutu on matkailijoiden suosiossa erityisesti siksi, että sen lähellä käytiin Gettysburgin taistelu. Kaupungissa on myös oppilaitos Lutheran Theological Seminary, joka on perustettu 1826, sekä Gettysburg College (alun perin Pennsylvania College), jonka toiminta alkoi 1832, ja Harrisburg Area Community College.


title: Once in a While

text: ”Once in a While” on yhdysvaltalainen musiikkikappale vuodelta 1937. Musiikin teki säveltäjä-viulisti Michael Edwards ja sanoituksen itävaltalaissyntyinen Bud Green, jonka aiempiin hitteihin kuului Ray Hendersonin ja B. G. DeSylvan kanssa tehty ”Alabamy Bound”. Edwardsin muista sävellyksistä yksikään ei ole saavuttanut samanlaista suosiota kuin ”Once in a While”, ja häntä onkin kutsuttu ”täydelliseksi esimerkiksi yhden hitin säveltäjästä”.


title: Once in a While

text: Tommy Dorseyn ja Horace Heidtin orkesterit nostivat kappaleen Yhdysvaltojen listalle sen ilmestymisvuonna. Heidtin versio nousi parhaimmillaan listakakkoseksi ja Dorseyn nauhoitus pysyi ensimmäisellä sijalla yhteensä 14 viikon ajan. Myöhemmin listoille nousivat kappaleella vielä Louis Armstrong (1938), Patti Page (1952) sekä doo-wop-yhtye The Chimes (1961). The Chimesin nauhoitus julkaistiin nimellä ”Once in Awhile”. Kappaleen ovat nauhoittaneet myös muun muassa Nat King Cole, John Coltrane ja Dizzy Gillespie.


title: Mannoosifosfaatti-isomeraasi

text: Mannoosifosfaatti-isomeraasi eli fosfomannoosi-isomeraasi on entsyymi, joka katalysoi mannoosi-6-fosfaatin reversiibeliä isomeroitumista fruktoosi-6-fosfaatiksi. Entsyymi osallistuu sokeriaineenvaihduntaan ja muun muassa polysakkaridien biosynteesiin. Mannoosifosfaatti-isomeraasin EC-numero on EC 5.3.1.8.


title: Mannoosifosfaatti-isomeraasi

text: Mannoosifosfaatti-isomeraasi on monomeeri ja kooltaan noin 45 kDa. Entsyymi tarvitsee toimiakseen kofaktorikseen sinkki-ionin. Isomeroituminen tapahtuu enediolin kautta, joka muodostuu mannoosi-6-fosfaatista kahden deprotonoinnin ja rengasrakenteen aukeamisen seurauksena. Sinkki koordinoituu substraatin kanssa ja aktivoi välituotteen muodostumista.


title: Mannoosifosfaatti-isomeraasi

text: Entsyymin inhibiittoreita ovat muun muassa erytroosi-4-fosfaatti ja mannitoli-1-fosfaatti. Autosomaalisesti ja resessiivisesti periytyvä mutaatio aiheuttaa toimivan entsyymin tuotannon vähäistä määrää, mikä voi aiheuttaa muun muassa hypoglykemiaa. Puutostilaa hoidetaan mannoosilla.


title: Jean-Pierre Blanchard

text:
Jean-Pierre Blanchard (4. heinäkuuta 1753 Les Andelys, Ranskan kuningaskunta – 7. maaliskuuta 1809 Haag, Hollannin kuningaskunta), koko nimeltään Jean Pierre François Blanchard, oli ranskalainen keksijä, joka tunnetaan parhaiten kuumailmapalloilun ja lentämisen pioneerina. Blanchard sai vuonna 1808 ilmassa sydänkohtauksen. Vuotta myöhemmin Blanchard putosi ilmapallostaan ja murskautui kuoliaaksi iskeydyttyään maahan.
Blanchard teki ensimmäisen onnistuneen kuumailmapallolentonsa Pariisissa 2. maaliskuuta 1784 vetykaasupallolla, joka nousi ylös Champ de Marsilta.


title: Şahmeran

text: Şahmeran on yksi kurdilaisen mytologian tunnetuimmista hahmoista. Hän on puoliksi ihminen ja puoliksi käärme. Sahmeran tunnetaan hyvyydestään ja hänen kuvansa koristavatkin monien kurdien koteja.


title: Şahmeran

text: Tuhansia vuosia sitten oli käärmeitä, jotka elivät seitsemän kerrosta Tarsuksen maan alla. Käärmeet, joita kutsuttiin nimellä Meran, olivat todella viisaita ja hyväsydämisiä. Ne elivät rauhassa. Heidän mielestään ystävyys ja rakkaus olivat tärkeitä. Meranien kuningatarta kutsuttiin nimellä Sahmeran. Hän oli nuori ja kaunis nainen eikä hän koskaan kasvanut vanhemmaksi. Kun hän kuoli, hänen sielunsa siirtyi hänen tyttäreensä.


title: Şahmeran

text: Legendan mukaan ensimmäinen mies, joka näkee Sahmeranin, on Camsab. Hän on köyhän perheen poika, joka myy puuta tienatakseen elantonsa. Eräänä päivänä Camsab ja hänen ystävänsä löytävät luolan täynnä hunajaa. Mutta kun hunaja loppui, hänen ystävänsä jättävät Camsabin luolaan. Camsab näkee reiän ja laajentaa sitä taskuveitsellään kunnes pääsee siitä läpi suurempaan tilaan.


title: Şahmeran

text: Kun hän herää, hän näkee käärmeitä ja lohikäärmeitä hänen ympärillään. Samaan aikaan Sahmeran tulee paikalle, ja he puhuvat. Camsab kertoo Sahmeranille hänen ystäviensä petollisuudesta. Sahmeran kertoo Camsabille, että hän auttaa hänet ulos kuilusta, mutta hän haluaa Camsabin lupaavan, ettei hän ikinä kertoisi kenellekään olinpaikkaansa. Tämän jälkeen Camsab lähtee luolasta.


title: Şahmeran

text: Kun Camsab palaa kyläänsä, hän kuulee, että maan keisari on sairaana ja hänen olisi syötävä Sahmeranin lihaa parantuakseen, mutta Camsab ei sano mitään. Eräänä päivänä kun Camsab keskustelee ystäviensä kanssa, hän lipsauttaa jotain hänen suustaan. Hänen ystävänsä kertovat tästä keisarille. Keisari kutsuu Camsabin luokseen ja käskee häntä kertomaan Sahmeranin olinpaikan. Kun Camsab kuulee keisarin antavan hänelle visiirin ja paljon kultaa, hän näyttää tien Sahmeranin luokse.


title: Şahmeran

text: Visiiri saa Sahmeranin luolastaan kultaisella tarjottimella lausuen hieman taikasanoja. He tappavat Sahmeranin ja keisari syö hänen lihaansa parantuen sairaudestaan.


title: Şahmeran

text: Tämä legenda kertoo ihmisten petollisuudesta Sahmeranin uskollisuuden ja hyvän tahdon vastineeksi.


title: Şahmeran

text: Huhujen mukaan käärmeet uskovat, että Sahmeran elää vieläkin.


title: Studio Killers

text: Studio Killers on elektronista musiikkia soittava virtuaaliyhtye, jonka kokoonpanoon kuuluvat Chubby Cherry, Goldie Foxx ja Dyna Mink. Yhtyeen jäsenten oikeita nimiä ei ole kerrottu, mutta yhtye on englantilais-tanskalais-suomalainen. Yhtyeen laulajaksi on arveltu Teemu Brunilaa. Yhtye on perustettu Lontoossa.


title: Studio Killers

text: Studio Killersin ensimmäinen single on nimeltään ”Ode To The Bouncer”. Single sijoittui Tanskan singlelistalla parhaimmillaan sijalle 15 ja Suomen singlelistalla sijalle 13. Yhdysvaltalainen Spin-lehti valitsi singlen vuonna 2011 kesän 20 parhaimman kappaleen joukkoon. Yhtyeen toinen single on nimeltään ”Eros and Apollo”. Tammikuussa 2013 yhtye julkaisi ”All Men Are Pigs” -kappaleen. Toukokuussa yhtye julkaisi ”Jenny” -nimisen kappaleen, joka on yhtyeen esikoisalbumin kolmas single.


title: Studio Killers

text: Yhtyeen esikoisalbumi "Studio Killers" julkaistiin 14. kesäkuuta 2013. Se nousi Yhdysvaltojen iTunes -albumilistan 36. sijalle ja Yhdysvaltojen ja Kanadan iTunesin dance-albumilistan ensimmäiseksi


Venäjän federaation rekisteröidyt puolueet ovat puolueita, jotka on merkitty Venäjän federaation oikeusministeriön ylläpitämään puoluerekisteriin. Rekisterimerkintä tuottaa kullekin puolueelle oikeuden osallistua Venäjän federaation valtakunnanduuman ja liittoneuvoston vaaleihin yhdistyneenä ehdokasluettelona.


title: Venäjän federaation rekisteröidyt puolueet

text: Rekisteröidyt puolueet ovat:


title: Tuhannen tilanteen mies

text: Tuhannen tilanteen mies () on vuonna 1997 kuvattu toimintakomedia/rikoselokuva. Elokuvan pääosia näyttelevät Eddie Murphy, Michael Wincott, Donal Logue, Michael Rapaport, Carmen Ejogo ja Denis Arndt. Elokuvassa Murphy esittää panttivankineuvottelijaa, joka lähtee kostamaan parhaan ystävänsä kuolemaa. Elokuvan on ohjannut Thomas Carter.


title: Tropaanialkaloidit

text: Tropaanialkaloidit ovat alkaloideja, joiden molekyylirakenteeseen sisältyy tropaanirengas (CHN). Tropaanialkaloideihin kuuluu useantyyppisiä hermostoon vaikuttavia yhdisteitä, joita käytetään lääkkeinä ja päihteinä.


title: Tropaanialkaloidit

text: Antikolinergejä


title: Tropaanialkaloidit

text: Stimulantteja


title: Ghosts of the Abyss

text: Ghosts of the Abyss on vuonna 2003 julkaistu dokumenttielokuva, joka keskittyy pääosin "RMS Titanici"n hylyn tutkimukseen, historiaan ja tulevaisuuteen. Dokumentissa James Cameron matkustaa Titanicin hylyn luo ystävänsä Bill Paxtonin ja tämän tutkimusryhmän kanssa. Yhdessä he tutkivat "Titanicin" hylkyä robottikameroilla ja näyttävät katsojille ennennäkemättömiä kuvia hylyn sisältä. Samalla he kertovat "Titanicin" historiasta ja onnettomuuden syistä. Dokumentti on kuvattu 3D-tekniikalla.


title: Ghosts of the Abyss

text: James Cameron oli Titanicista niin kiinnostunut, että hän halusi sukeltaa Titanicin hylyn luo 3,8 kilometrin syvyyteen katsomaan sitä, mikä on puhututtanut ihmisiä vyli 100 vuotta. Dokumentissa tutkijat miettivät ja pohtivat samoja asioita mitä useimmat meistä eli "Mitä itse olisin tehnyt tuona yönä?". Dokumentissa pääsee eläytymään TItanicin kauniiseen, mutta koskettavaan historiaan.


title: Uimahypyt kesäolympialaisissa 2016

text: Uimahypyissä kilpailtiin Rio de Janeiron 2016 kesäolympialaisissa 26:tta kertaa. Kilpailut käytiin 7.–20. elokuuta Maria Lenk Aquatics Centressä, jonne mahtui yleisöön 6 500 henkilöä.


title: Tahdon luottaa (albumi)

text: Tahdon luottaa on suomalaisen eurodance-yhtye G-Poweredin neljäs albumi. Se julkaistiin vuonna 2011. Kyseessä on yhtyeen kolmas suomenkielinen albumi. Monet albumin kappaleista on julkaistu englanninkielisinä versioina jo yhtyeen kolmannella albumilla Trust, mutta mukana on myös uutta sisältöä, kuten remix-versiot kappaleista Kuka enää välittää, Enemmän ja Pidät huolta. Lisäksi levyn avausraitana oleva kappale "Ota luoksesi", joka julkaistiin alun perin yhtyeen debyyttialbumilla Odottanut oon, on tällä albumilla uudelleensovitettuna versiona.


title: Kilden

text: Kilden ("Lähde") on teatteri- ja konserttitalo Odderøyalla Kristiansandissa. Talon johtaja on Bentein Baardson.


title: Kilden

text: Kildenin rakennutti ja sen omistaa "Kilden teater- og konserthus for Sørlandet IKS" -yhdistys, jonka muodostavat Kristiansandin kunta (80 %) ja Länsi-Agderin lääni (20 %). Norjan valtio osallistui rakennuksen rahoitukseen ja vastaa 70 prosentista sen käyttömenoista.. Yhdistys perustettiin 2003 ja sen nimi päätettiin 2006. Talon toiminnasta vastaa "Selskapet Kilden Drift AS skal".


title: Kilden

text: Kildenin rakennustyöt aloitettiin 2007, ja kruununprinsessa Mette-Marit laski sen peruskiven 2009. Viralliset avajaiset järjestettiin 6. tammikuuta 2012.


title: Kilden

text: Kildenin arkkitehtisuunnittelusta vastasi suomalainen Arkkitehtitoimisto ALA ja sen pääurakoitsijana toimi AF Gruppen. Rakennuksen kokonaispinta-ala on 16 000 neliömetriä ja tilavuus 128 000 kuutiometriä. Sen hinta oli 139 miljoonaa euroa.


title: Kilden

text: ALA Architects valittiin rakennuksen suunnittelijaksi kilpailun kautta. He voittivat suunnitelmalla, jonka nimi oli "Tutu". Kun päättäjät ymmärsivät sanan merkityksen (balettitanssijan hame), rakennus sai uuden nimen Kilde ("lähde"). Teatterisalin istuimista tuli punaiset rakennuttajan ja käyttäjien edustajien päätöksellä.


title: Kilden

text: Kilden palkittiin Suomessa vuoden 2011 teräsrakenteena, perusteluina olivat mm. eri materiaalien (teräs, puu ja kivi) innovatiivinen yhdistäminen. Kildenin runkourakoitsija oli Ruukki Construction, joka vastasi teräsrakenteiden detaljisuunnittelusta, valmistuksesta ja asennuksesta.


title: Kilden

text: Rakennuksessa on neljä salia:


title: Lino Bortolo Belotti

text: Lino Bortolo Belotti (19. lokakuuta 1930 – 23. maaliskuuta 2018) oli italialainen roomalaiskatolinen piispa. Hänet vihittiin papiksi Bergamon hiippakuntaan 12. kesäkuuta 1954 ja nimitettiin Bergamon vihkipiispaksi sekä Tablan titulaaripiispaksi 15. toukokuuta 1999. Piispaksi vihkiminen seurasi 29. kesäkuuta. Pääkonsekraattorina toimi Roberto Amadei, jota avustivat Armando Brambilla ja Alfredo Maria Garsia.


title: Lino Bortolo Belotti

text: Belotti jäi eläkkeelle 22. tammikuuta 2009.


title: Roberto Amadei

text: Roberto Amadei (13. helmikuuta 1933 – 29. joulukuuta 2009) oli italialainen roomalaiskatolinen piispa. Hänet vihittiin papiksi Bergamon hiippakuntaan 16. maaliskuuta 1957 ja nimitettiin Savona-Nolin hiippakunnan piispaksi 21. huhtikuuta 1990. Piispaksi vihkiminen seurasi 2. kesäkuuta. Pääkonsekraattorina toimi Giulio Oggioni, jota avustivat Clemente Gaddi ja Angelo Paravisi.


title: Roberto Amadei

text: Amadei jäi eläkkeelle 22. tammikuuta 2009 ja kuoli alle vuotta myöhemmin.


title: George Dodo

text: George Dodo (s. 17. huhtikuuta 1956) on nigerialainen roomalaiskatolinen piispa. Hänet vihittiin papiksi 18. kesäkuuta 1983 ja nimitettiin Zarian hiippakunnan piispaksi 5. joulukuuta 2000. Piispaksi vihkiminen seurasi 3. maaliskuuta 2001. Pääkonsekraattorina toimi Osvaldo Padilla, jota avustivat Peter Yariyok Jatau ja Ignatius Ayau Kaigama.


title: Bandyliigakausi 1994–1995

text: Kaudelle 1994-1995 jääpallon bandyliigan joukkuemäärää kasvatettiin kahteentoista. Mukaan otettiin myös viime vuoden karsinnoissa ulkopuolelle jäänyt ToPV, sekä sarjasta pudonnut PaSa Bandy.


title: Bandyliigakausi 1994–1995

text: Sarjassa pelattiin ensin kaksinkertainen runkosarja, jonka jälkeen pelattiin pudotuspelit kahdeksan parhaan joukkueen kesken, kaksi viimeistä joutuivat karsintasarjaan 1.divisioonan parhaiden kanssa. Puolivälierät ja välierät pelattiin paras kolmesta järjestelmällä, ensimmäinen ottelu runkosarjassa heikommin sijoittuneen kotikentällä ja kaksi seuraavaa paremmin sijoittuneen kotikentällä.


title: Bandyliigakausi 1994–1995

text: Runkosarjassa WP-35 oli ylivoimainen ykkönen kahdeksan pisteen erolla toiseksi tulleeseen OLS:aan. Loppuottelussa WP-35 voitti OLS:n 9-2. Mestaruus oli varkautelaisille kolmas peräkkäinen.


title: Bandyliigakausi 1994–1995

text: Kahdeksan parasta pudotuspeleihin. HIFK ja Akilles liigakarsintaan.


title: Bandyliigakausi 1994–1995

text:
11.3.1995 Helsinki, Oulunkylä
Ari Holopainen, WP-35 voitti maali- ja pistepörssit 60 maalilla ja 82 pisteellä.


title: Bandyliigakausi 1994–1995

text: HIFK ja Akilles säilyivät sarjassa


title: Bandyliigakausi 1995–1996

text: Jääpallon bandyliiga kaudella 1995-1996 pelattiin kahdentoista joukkueen kaksinkertaisena sarjana, jonka päätteeksi pelattiin pudotuspelit.


title: Bandyliigakausi 1995–1996

text: Runkosarjan voitti yllätysjoukkue ToPV. Viime kaudella ToPV oli sijoittunut kymmenenneksi, eikä se ollut koskaan aiemmin edes päässyt pudotuspeleihin asti. Torniolaiset selviytyivät loppuotteluun asti, mutta WP-35 voitti ottelun 3-1. Mestaruus oli varkautelaisille neljäs peräkkäinen.


title: Bandyliigakausi 1995–1996

text: Kahdeksan parasta pudotuspeleihin. Kaksi heikointa karsintaan 1-divisioonan parhaita vastaan.


title: Käärmeenkieli

text: Käärmeenkieli eli isokäärmeenkieli ("Ophioglossum vulgatum") on pienikokoinen, erikoisenmuotoinen yhtäläisitiöinen saniainen.


title: Käärmeenkieli

text: Monivuotinen käärmeenkieli kasvaa 5–20 cm korkeaksi. Lyhyestä mutta pitkäjuurisesta maavarresta kasvaa ruodillinen, puolivälistä latvaksi ja itiöpesäkkeistöksi jakautunut kellanvihreä lehti. Lehti on tyvitupellinen, kalju, rasvankiiltoinen ja verkkosuoninen. Lehden lapa on muodoltaan soikea ja ehytlaitainen. Haaraton, tähkämäinen itiöpesäkkeistö on pitkäperäinen, kapean lieriömäinen ja suippokärkinen. Itiöpesäkkeet ovat pallomaisia ja paksuseinäisiä, ja ne sijaitsevat kahtena tiheänä pitkittäisrivinä. Kypsinä itiöpesäkkeet ovat väriltään keltaisia. Suomessa käärmeenkielen itiöt kypsyvät kesä-heinäkuussa. Kasvin alkeisvarsikko on maansisäinen ja mukulamainen.


title: Käärmeenkieli

text: Käärmeenkieltä tavataan koko Euroopassa aivan pohjoisinta osaa lukuun ottamatta. Lajin ydinalue Euroopassa ulottuu Isosta-Britanniasta ja Ranskasta Keski-Italiaan, Pohjois-Balkanille, Romaniaan, Puolaan ja Fennoskandian keskiosiin. Käärmeenkieltä kasvaa paikoitellen myös Pohjois-Afrikassa, Lähi-idässä, Keski-Aasiassa ja Japanissa. Lajin toinen pääesiintymisalue on Yhdysvaltojen keski- ja itäosissa ja Kaakkois-Kanadassa. Suomessa käärmeenkieltä kasvaa koko rannikkoalueella. Lajista tunnetaan myös muutamia vanhoja havaintoja sisämaasta.


title: Käärmeenkieli

text: Käärmeenkieli muodostaa usein suuria kasvustoja. Suomessa käärmeenkieli on tyypillinen merenrantaniittyjen ja -kivikoiden laji, joka ei kestä kilpailua muiden kasvien kanssa. Muualla käärmeenkieltä kasvaa myös sisämaassa muun muassa rantapensaikoissa ja järvenlaskupaikoissa. Sisämaassa laji on kalkinsuosija. Käärmeenkieli on harvinaistunut niin sisämaan kuin rannikoidenkin kasvupaikoilla niiden umpeenkasvun takia.


title: Bandyliigakausi 2002–2003

text: Kaudella 2002-2003 jääpallon bandyliigassa pelattiin ensin kahdentoista joukkueen yksinkertainen alkusarja, jonka jälkeen kuusi parasta jatkoivat valioliigassa ja kuusi muuta joukkuetta pelasivat jatkosarjan. Pudotuspeleihin pääsivät valioliigan kuusi joukkuetta, sekä jatkosarjan kaksi parasta.


title: Bandyliigakausi 2002–2003

text: Oulun Luistinseura voitti Suomen mestaruuden


title: Bandyliigakausi 2002–2003

text: OLS: Ari Af Hällström, Pekka Paasovaara, Ville Kuusisto, Marko Kilpeläinen, Matti Parkkinen, Antti Pesonen, Hannu Simoska, Tero Nousiainen, Petri Paasovaara, Mikko Holappa, Juha Nousiainen, Tommi Pikkuhookana, Arto Loukkola, Pasi Keränen, Kimmo Keränen, Markku Nissilä, Jari Louhelainen, Jari Valta, Samuli Niskanen, Mikko Haltamo.


title: Bandyliigakausi 2002–2003

text: Marko Kilpeläinen, OLS voitti maalipörssin 50 maalillaan. Pistepörssin paras oli Samuli Niskanen, OLS 118 pisteellä.


title: Eurocup Formula Renault 2.0 -kausi 2006

text: Eurocup Formula Renault 2.0 -kausi 2006 oli sarjan 16:s kausi. Kausi alkoi Belgian, Zolderin radalla ja päättyi Espanjan Barcelonassa. Sarjan mestaruuden voitti portugalilainen Filipe Albuquerque. Toiseksi sijoittui uusiseelantilainen Chris van der Drift ja kolmanneksi hollantilainen Carlo van Dam.


title: Poliisin painajainen II

text: Poliisin painajainen II on vuonna 1997 valmistunut television rikoselokuva. Se on milwaukeelaisesta poliisiperheestä kertovan trilogian toinen osa, jonka keskeisimmässä osassa on Charles Bronson.


title: Poliisin painajainen II

text: Paikallinen pastori löytyy kuolleena rippituolista. Paul Fein uskoo ettei kyseessä ole ainakaan ryöstö. Pian selviää, että rikoksesta on vastuussa itse Venäjän mafia. Kun Paul yrittää saada todisteita heidän syyllisyydestään, hänen lapsensa joutuvat vaaraan.


title: Vittorio Lupi

text: Vittorio Lupi (s. 4. huhtikuuta 1941) on italialainen roomalaiskatoskatolinen piispa. Hänet vihki papiksi Agostino Rousset 30. toukokuuta 1964. Hänet nimitettiin Savona-Nolin hiippakunnan piispaksi 30. marraskuuta 2007. Hänet vihki piispaksi 27. tammikuuta 2008 Angelo Bagnasco, jota avustivat Alberto Mario Careggio ja Giacomo Barabino. Lupi asetettiin virkaansa 1. helmikuuta.


title: Bandyliigakausi 2010–2011

text: Jääpallon Suomen Mestaruus 2010-2011 ratkaistiin kaksinkertaisen runkosarjan päätteeksi kahdeksan parhaan pudotuspeleillä. Sarja pelattiin kymmenen joukkueen kesken Oulun Palloseuran luovuttua sarjasta.


title: Bandyliigakausi 2010–2011

text: Mestaruuden voitti Helsingin IFK, joka voitti Mikkelissä pelatussa loppuottelussa Kampparit. Kamppareille mitali oli seuran historian ensimmäinen.


title: Bandyliigakausi 2010–2011

text: HIFK:n joukkue: Jani Laakso, Teemu Laitinen, Teijo Laitinen, Juha Laitinen, Tommi Niittylä, Aku Ojanen, Joonas Peuhkuri, Lauri Söderström, Janne Hölttö, Aimo Vainio, Tomi Tasten, Niclas Borenius, Ilari Moisala, Atte Hänninen, Cristoffer Huber, Erik Hörhammer, Casimir Berner, Tomi Niemikorpi, Mika Mutikainen, Janne Hauska, Jarkko Väisänen, Harri Olbert, Teemu Häkkinen, Jari Hyttinen.


title: Salvatore Cassisa

text: Salvatore Cassisa (12. joulukuuta 1921 Trapani – 3. elokuuta 2015) oli italialainen roomalaiskatolinen arkkipiispa. Hänet vihittiin papiksi 3. syyskuuta 1944 ja nimitettiin Cefalùn hiippakunnan piispaksi 1. joulukuuta 1973. Cassisa vihittiin piispaksi 24. tammikuuta 1974. Pääkonsekraattorina toimi Salvatore Pappalardo, jota avustivat Francesco Ricceri ja Corrado Mingo. Hän sai 11. maaliskuuta 1978 nimityksen Monrealen arkkipiispaksi, jona hän toimi, kunnes jäi eläkkeelle 24. toukokuuta 1997.


title: Francesco Miccichè

text: Francesco Miccichè (s. 16. kesäkuuta 1943) on italialainen roomalaiskatolinen piispa. Hänet vihittiin papiksi 28. kesäkuuta 1967 ja nimitettiin Messina-Lipari-Santa Lucia del Melan arkkihiippakunnan vihkipiispaksi sekä Chusiran titulaaripiispaksi 23. joulukuuta 1988. Piispaksi vihkiminen seurasi 24. tammikuuta 1989. Pääkonsekraattorina toimi Salvatore Pappalardo, jota avustivat Salvatore Cassisa ja Ignazio Cannavò.


title: Francesco Miccichè

text: 24. tammikuuta 1998 Miccichè sai nimityksen Trapanin hiippakunnan piispaksi.


title: Kepler-16b

text: Kepler-16b on eksoplaneetta, joka on noin Saturnuksen kokoinen, ja kiertää kaksoistähti Kepler-16:ta noin 200 valovuoden päässä Maasta. Planeetan kiertoaika tähtien ympäri on noin 229 päivää.


title: Kepler-16b

text: Tutkijat havaitsivat planeetan NASAn Kepler-avaruusteleskoopin avulla. Kaksoistähden komponentit kiertävät toisiaan 41 päivän jaksoissa ja kulkevat Maasta katsottuna vuorotellen toistensa editse. Tähdistä saapuvan valon huomattiin himmenevän myös pimennysten välillä, ja se voitiin selittää molempia tähtiä kiertävällä kolmannella taivaankappaleella, joka nimettiin Kepler-16b:ksi. Havainto julkaistiin .


title: Kepler-16b

text: Eksoplaneetan vetovoima aiheuttaa vaihtelua tähtien kiertoaikoihin, ja siitä voidaan laskea, että Kepler-16b:n massa on samaa luokkaa kuin Saturnuksella. Planeetan 229-päiväinen kiertoaika puolestaan on lähes sama kuin Venuksella (225 päivää). Keskustähdet ovat aurinkoa pienempiä (69 % ja 20 % Auringon massasta) ja kylmempiä, mistä johtuen Kepler-16b on niin viileä, ettei siellä voi esiintyä vettä nestemäisessä olomuodossa.


title: Gaoth Dobhair

text:
Gaoth Dobhair (Englannin: Gweedore) on paikkakunta Irlannissa iiriä puhuvalla alueella, joka sijaitsee Atlantin rannikolla Donegalin kreivikunta, Ulsterissa. Gaoth Dobhair ulottuu noin 5,3 kilometrin päässä Meenaclady pohjoisessa Crolly etelässä ja noin 9 kilometrin päässä Dunlewey idässä Magheraclogher lännessä, ja on Euroopan tiheimmin asuttu maaseutu. Se on virallisesti suurin iiriä puhuva paikkakunta Irlannissa, ja siellä on noin 4 065 asukasta. Kylässä on RTÉ Raidió na Gaeltachtan iirinkielisen radion luoteisen alueen päämaja ja Galwayn Irlannin kansallisen yliopiston kampus. Gaoth Dobhairin kyliin kuuluvat Bunbeg, Derrybeg, Dunlewey, Crolly ja Brinalack, ja se sijaitsee Errigalvuoren juurella.
Gaoth Dobhair on tunnettu irlantilaisen kulttuurin kehtona, sillä vanhat irlantilaiset tavat, perinteinen musiikki, teatteri, gaelilaiset urheilulajit ja iiri ovat keskeisessä asemassa paikallisten elämissä. Lisäksi alueella on hienoja maisemia ja monia rantoja, joten siitä on tullut suosittu matkailukohde, vierailijoita on varsinkin Pohjois-Irlannista. Gaoth Dobhair sijaitsee Cloughaneelyn ja The Rossesin välissä. Nämä kolme paikkakuntaa muodostavat muusta Irlannista eroavan yhteiskunnallisen ja kulttuurisen alueen, jonka keskuksena toimii Gweedore.


title: Gaoth Dobhair

text: Gweedore on kotoisin monia maailmankuuluja muusikoita, kuten Enya, Clannad ja Moya Brennan.


title: Downtown Flyers

text: Downtown Flyers on Streetwalkers-yhtyeen Englannissa tehty esikoisalbumi vuodelta 1975. Levy on yhtyeen itsensä tuottama ja se on ilmestynyt Phonogram-yhtiön Vertigo-levymerkillä.


title: Downtown Flyers

text: Albumin on äänittänyt Denis Weinreich Scorpio Sound -studiolla. Kappaleet 1, 2, 3, 5 ja 9 on miksannut uudelleen Ray Hendriksen.


title: Downtown Flyers

text: Levykannen valokuvista on vastannut Campus ja suunnittelusta ja kuvasta Michael Farrell. Levykannen on valmistanut Howards Printers (Slough) Ltd., Englanti. LP-levyssä on avautuvat kannet ja sisäpuolelle on painettu kappaleiden sanat ja seitsemän yhtyekuvaa. Etukannen kuva jatkuu takapuolella. Vinyylilevyn sijoitus paikalleen tapahtuu keskitaitteen kautta eikä sivusta kuten tavallista.


title: Downtown Flyers

text: Kiitoksissa on mainittu Michael Alfandary yhtiöstä Mole Valley Management, Harvey Baker ja Spot (alias the Invisible Man).


title: Downtown Flyers

text: Streetwalkers-yhtyeen seuraava albumi oli nimeltään "Red Card".


title: Downtown Flyers

text: Kappaleet ovat Streetwalkers-yhtyeen jäsenten Roger Chapman ja Charlie Whitney tekemiä, ellei suluissa ole toisin mainittu.Lainakappale "Crawfish" on kuultu aiemmin Elvis Presleyn tähdittämässä elokuvassa.


title: Downtown Flyers

text: LP-levyn etiketissä avauskappaleen nimi on muodossa "Downtown Fliers".


title: Downtown Flyers

text: Albumilta on julkaistu single "Raingame" / "Miller" (Vertigo 6059 130).


title: Downtown Flyers

text: Streetwalkers:sekä:Bob Tench on levyllä mukana A&M Records Ltd:n suosiollisella luvalla. Hän on aikaisemmin tehnyt yhteistyötä Jeff Beckin kanssa kuten myös vieraileva muusikko Max Middleton.


title: Downtown Flyers

text: Roger Chapman ja Charlie Whitney ovat vaikuttaneet aikaisemmin Family-yhtyeessä ja olleet mukana albumilla nimeltä "Streetwalkers", jolla ei kuitenkaan ole muuta tekemistä tässä tarkastellun yhtyeen kanssa. Myös Poli Palmer oli mukana Familyssä.


title: Raingame

text: Raingame on Streetwalkersin single vuodelta 1975. Singlen kappaleet ovat yhtyeen esikoisalbumilta Downtown Flyers. Single on ilmestynyt Vertigo-levymerkillä ja luettelonumero on 6059 130.Kappaleiden tekijät ovat esittävän yhtyeen laulaja Roger Chapman ja kitaristi Charlie Whitney.


title: Onni Gideon Hawaijilla

text: Onni Gideon Hawaijilla on havaijilais- eli steel-kitaristi ja säveltäjä Onni Gideonin nimellä julkaistu neljä kappaletta sisältävä vinyyli-EP-levy. Sen on kustantanut Scandia-levy-yhtiö luettelotunnuksella SEP 21. Kappaleiden yhteydessä on mainittu niiden tyylilaji.


title: Onni Gideon Hawaijilla

text: "Hilo-hula" ja "Kun aurinko laskee" ovat soitinesityksiä.


title: The Mummy

text: The Mummy voi tarkoittaa joitakin seuraavista:


title: Elite (täsmennyssivu)

text: Elite voi tarkoittaa seuraavia:


title: Steve Bloomer

text: Steve Bloomer (20. tammikuuta 1874 – 16. huhtikuuta 1938) oli englantilainen jalkapalloilija ja valmentaja. Hän oli pelipaikaltaan hyökkääjä.


title: Steve Bloomer

text: Bloomer pelasi urallaan Derby Countyssa 1892–1906 ja 1910–1914 sekä Middlesbrough'ssa 1906–1910. Hänen peliuransa aikana Derby sijoittui parhaimmillaan toiseksi 1. divisioonassa ja pääsi kolmesti FA Cupin loppuotteluun. Bloomer voitti 1. divisioonan maalikuninkuuden viidesti, ja hän on Jimmy Greavesin jälkeen kaikkien aikojen toiseksi paras maalintekijä Englannin pääsarjatasolla. Bloomer viimeisteli 317 maalia 536 pääsarjaottelussa. Englannin maajoukkueessa Bloomer teki 28 maalia 23 ottelussa ja on edelleen maajoukkueen kymmenen parhaimman maalintekijän joukossa.


title: Steve Bloomer

text: Pelaajauran päätyttyä 1914 Bloomer lähti valmentajaksi Saksaan juuri ennen ensimmäisen maailmansodan syttymistä. Hän joutui Ruhlebenin vankileirille, jossa hän vietti kolme ja puoli vuotta. 1920-luvulla Bloomer valmensi Espanjassa Real Uniónia ja onnistui voittamaan Copa del Reyn. Hän palasi Englantiin 1925 ja toimi sanomalehden kolumnistina sekä Derby Countyssa muun muassa valmentajana. Bloomer kuoli 16. huhtikuuta 1938.


title: Steve Bloomer

text: Kuolemansa jälkeen Bloomer on valittu muun muassa Derby Countyn kaikkien aikojen joukkueeseen, The Football League 100 legendan joukkoon ja vuonna 2008 englantilaisen jalkapalloilun Hall of Fameen. Derbyn Pride Park Stadiumille on pystytetty Bloomerin patsas ja seuran tunnuslaulu on "Steve Bloomer's Watching".


title: Tanskan kansankäräjävaalit 2011

text: Tanskan kansankäräjävaalit 2011 järjestettiin 15. syyskuuta 2011. Vaaleissa valittiin 179 edustajaa kansankäräjille, joista 175 valittiin Tanskasta, kaksi Grönlannista ja kaksi Färsaarilta.


title: Tanskan kansankäräjävaalit 2011

text: Keskusta-oikeistolaisen hallituksen pääpuolue Venstre sai yhden paikan lisää ja oli vaalien suurin puolue. Vasemmisto-oppositiota johtava sosiaalidemokraattinen puolue menetti yhden paikan, mutta oppositio sai kuitenkin yhteensä enemmän paikkoja kuin hallituskoalitio. Hallitus muodostettiin sosiaalidemokraattien lisäksi puolueista Radikaali Venstre ja Sosialistinen kansanpuolue.


title: Tanskan kansankäräjävaalit 2011

text: Sosiaalidemokraattien Helle Thorning-Schmidtistä tuli Tanskan ensimmäinen naispääministeri.


title: Tanskan kansankäräjävaalit 2011

text: Edellisten vaalien voittaja, pääministeri Anders Fogh Rasmussen, erosi 5. huhtikuuta 2009 tultuaan valituksi Naton pääsihteeriksi. Mielipidemittausten mukaan tanskalaisten enemmistö olisi halunnut uudet vaalit Rasmussenin eron jälkeen, ja sosiaalidemokraattien Thorning-Schmidtillä oli jo tuolloin suurempi kannatus pääministeriksi kuin valtiovarainministeri Lars Løkke Rasmussenilla. Lars Løkke Rasmussen kykeni kuitenkin muodostamaan hallituksen ilman uusia vaaleja, kun Pia Kjærsgaard ilmoitti Tanskan kansanpuolueen jatkavan oikeistohallituksen tukemista.


title: Jill Abramson

text: Jill Ellen Abramson (s. 19. maaliskuuta 1954 New York, Yhdysvallat) on yhdysvaltalainen toimittaja.


title: Jill Abramson

text: Abramson oli The New York Timesin päätoimittaja syyskuusta 2011 toukokuuhun 2014. Hänet irtisanottiin yllättäen ja hänen seuraajakseen tuli Dean Baquet. Hän oli tehtävässä ensimmäinen nainen koko lehden historian aikana.


title: Jill Abramson

text: Abramson aloitti jo opiskeluaikana Timessa (1973–1976). Sen jälkeen hän työskenteli The American Lawyerissa (1977–1986). The Wall Street Journalissa hän oli vuosina 1988–1997, ja työskenteli vuodesta 1997 The New York Timesissa.


title: Jääahvenet

text: Jääahvenet (Nototheniidae) on ahvenkaloihin kuuluva kalaheimo. Heimon lajeja tavataan eteläisen pallonpuoliskon kylmistä vesistä.


title: Jääahvenet

text: Jääahventen heimoon kuuluu noin 50 lajia, jotka jaetaan lähteestä riippuen 8–17 sukuun. Varhaisimmat fossiilit on ajoitettu mioseenikaudelle. Kooltaan lajit ovat noin 20–215 cm pitkiä. Useimmat niistä jäävät alle 50 cm:n pituisiksi, mutta suurin laji hammaskala ("Dissostichus eleginoides") voi saavuttaa jopa 2,4 metrin pituuden. Ruumiinmuodoltaan lajit ovat tyypillisesti pitkulaisia. Toisin kuin monilla muilla "Notothenioidei"-alalahkon heimojen lajeilla, jääahventen ruumis on suomupeitteinen. Kaloilla on kaksi selkäevää, joista varsinkin etummainen on piikikäs, rintaevät ovat usein kookkaat. Jääahvenilla ei ole uimarakkoa. Ne säätelevät itseensä kohdistuvaa nostetta rasvojensa avulla ja myös ruotojen mineraalipitoisuus on alhainen.


title: Jääahvenet

text: Jääahvenet ovat pääasiassa merissä ja elävät lähellä etelämannerta. Satunnaisesti niitä tavataan myös murtovesistä. Osa lajeista elää lähellä Etelä-Amerikan tai Uuden-Seelannin rannikkoa. Kalat ovat sopeutuneet kylmissä vesissä elämiseen ja poikasvaihetta lukuun ottamatta ne erittävät vereensä jäätymistä estäviä proteiineja. Suurin osa jääahvenista elää lähellä pohjaa. Useiden lajien ravintoa ovat planktonäyriäiset, mutta esimerkiksi hammaskala saalistaa muita kaloja. Osa lajeista ovat ruokakaloja ja muun muassa hammaskalan kannat ovat ylikalastettuja.


title: Sosiaalinen tarina

text: Sosiaalinen tarina on Carol Grayn vuonna 1991 kehittämä pedagoginen työmenetelmä, jonka avulla voidaan opettaa, niin lapsille kuin aikuisillekin, sosiaalisia taitoja ja jotka auttavat kehittämään mielen teoriaa. Näitä tarinoita käytetään erityisesti autististen ja Asperger-lasten kanssa. Sosiaalisen tarinan kirjoittamisessa noudatetaan tiettyä tyyliä ja muotoseikkoja.


title: Sosiaalinen tarina

text: Pienemmille lapsille tarina kirjoitetaan minämuodossa ja käytetään minä-pronominia tai lapsen nimeä, mikäli lapsi puhuu itsestään omalla nimellään. Tarinasta tulee näin helposti omaksuttava ja sellainen, johon lapsen on helppo eläytyä. Nuorille ja aikuisille tarina vodaan kirjoittaa kolmannessa persoonassa hän-pronominia käyttäen.


title: Sosiaalinen tarina

text: Sosiaalisessa tarinassa tulee olla johdanto, jossa esitellään aihe, runko-osa, jossa on itse tarina, ja päätösosa, jossa tehdään yhteenveto tarinasta ja vielä kerrataan pääkohdat ja mahdolliset uudet toimintaehdotukset. Tarinalle annetaan myös otsikko.


title: Sosiaalinen tarina

text: Sosiaalisessa tarinassa käytetään erilaisia lauseita.Attwood: The Complete Guide to Asperger's Syndrome. Jessica Kingsley Publishers. 2007.


title: Adolphe Kégresse

text: Adolphe Kégresse (1879–1943) oli ranskalainen sotatekniikan insinööri sekä puolitelavaunun ja kaksoiskytkinvaihteiston keksijä.


title: Adolphe Kégresse

text: Hän syntyi Héricourtissa, opiskeli Montbéliardissa ja muutti vuonna 1905 Pietariin tekemään työtä Venäjän tsaari Nikolai II:lle.


title: Adolphe Kégresse

text: Kégresse pakotettiin palaamaan takaisin kotimaahansa ensimmäisen maailmansodan jälkeen, missä hän olikin vuodesta 1919 asti. Kégresse kuoli vuonna 1943 Croissy-sur-Seinessä.


title: Saldanha

text: Saldanha voi viitata seuraaviin:


title: Aulus Gabinius

text: Aulus Gabinius (kuoli 47 eaa.) oli roomalainen sotilas ja poliitikko. Hän oli aluksi Pompeiuksen kannattaja, mutta siirtyi myöhemmin kannattamaan Julius Caesaria. Gabiniuksen isoisä oli luultavasti Aulus Gabinius, jonka isoisän kerrottiin olleen vapautettu orja. Gabinius oli naimisissa Palicanuksen tyttären Lollian kanssa.


title: Aulus Gabinius

text: Aulus Gabiniuksen toimiessa kansantribuunina vuonna 67 eaa., hän sääti lain joka antoi Pompeiukselle suuren vallan, kun tämä lähti sotimaan Välimerellä toimivia merirosvoja vastaan. Vuosina 66–63 eaa. Aulus toimi Pompeiuksen legaattina idässä. Vuonna 58 eaa. hän toimi konsulina. Vuosina 57-54 eaa. hän toimi Syyrian maaherrana. Hän uudelleenorganisoi Juudean hallinnon ja asetti Antipaterin Juudean hallitsijaksi ja Hyrkanoksen ylipapiksi. Vuonna 55 eaa. hän otti vastaan suuren määrän rahaa Ptolemaios XII:lta, jonka hän auttoi takaisin Egyptin valtaistuimelle. Palattuaan Roomaan häntä vastaan nostettiin oikeusjuttuja ja hänet tuomittiin kiristyksestä maanpakoon. Julius Caesar kutsui Aulus Gabiniuksen takaisin Roomaan vuonna 49 eaa. Caesar nimitti Gabiniuksen legaatikseen Illyriaan, jossa tämä kuoli vuonna 47 eaa.


title: Saldanhanlahti

text: Saldanhanlahti on merenlahti Länsi-Kapin provinssissa Etelä-Afrikan länsiosassa.


title: Saldanhanlahti

text: Saldanhanlahdella on käyty kaksi meritaistelua. Lahti on saanut nimensä tutkimusmatkailija António de Saldanhan mukaan, joka oli Albuquerquen laivaston yhden laivan kapteeni.


title: Jessica Tuck

text: Jessica Ines Tuck (s. 19. helmikuuta 1963 New York, New York, Yhdysvallat) on yhdysvaltalainen näyttelijä.


title: Jessica Tuck

text: Jessica Tuck esiintyi saippuasarjassa "One Life to Live" vuosina 1988–1992. Hän vieraillut sarjassa myöhemminkin. Vuonna 1992 hän sai roolistaan Daytime Emmy -ehdokkuuden. Tuck on sittemmin näytellyt useissa televisiosarjoissa kuten "Sunset Beach" ja "Päivien viemää". Hän on esiintynyt elokuvissa "Batman Forever", "High School Musical 2" ja "Secretary".


title: Jessica Tuck

text: Tuck esitti Gilliania sarjassa "Amyn lailla" vuosina 1999–2005. Tuck alkoi näytellä vampyyri Nania sarjassa "True Blood" vuonna 2008. Hänen roolinsa oli aluksi pieni, mutta kuului sarjan neljännellä tuotantokaudella sarjan päähenkilöihin.


title: Jessica Tuck

text: Tuck on Plymouth Theatre Companyn perustajajäsen. Hän toimii myös Power House Theatre -teatterissa Santa Monicassa. Hän pitää Powerhousessa Spark Rose -nimistä tarinankerrontailtaa.


title: Jessica Tuck

text: Jessica Tuck on opiskellut Yalen yliopistossa psykologiaa. Hän on naimisissa liikemies Robbie Koseffin kanssa. Parilla on vuonna 2003 syntynyt tytär Samara Barnes Hallam Koseff.


title: Uusikylä (Tampere)

text: Uusikylä on pienehkö Tampereen kaupunginosa, joka sijaitsee noin neljän kilometrin päässä keskustasta. Uusikylä rajautuu idässä Ruotulaan ja Huikkaaseen, etelässä Hakametsään, lännessä ja pohjoisessa Kissanmaahan. Vuonna 2011 Uudessakylässä oli 1 312 asukasta.


title: Uusikylä (Tampere)

text: Aivan 1900-luvun alussa rakennettiin Messukylän Takahuhdin kylästä Tampereen keskustaan tie, jonka varteen Messukylän puolelle, heti kaupungin rajan taakse muodostui pian tamperelaisten rakentama asuinalue, Uusikylä. Kolmen Takahuhdin kylän talon, Kokon, Kyrölän ja Jankan omistajat vuokrasivat halukkaille rakennuspaikkoja. Alueen ensimmäinen asukas oli Konsta Wilkman Messukylästä. Kaikki Uudenkylän talot oli aluksi rakennettu vuokramaalle, mutta jo vuonna 1918 talojen omistajat lunastivat tontit omikseen. Vuonna 1919 Uudessakylässä oli kolmisenkymmentä asuinrakennusta, ja vuonna 1938 asukkaita oli alueella 813. Alue liitettiin muun Messukylän kunnan mukana Tampereen kaupunkiin vuoden 1947 alussa ja ensimmäinen asemakaava valmistui vuonna 1958.


title: Lapsuuden loppu (romaani)

text: Lapsuuden loppu () on vuonna 1953 julkaistu Arthur C. Clarken kirjoittama tieteisromaani. Kirjan suomennos ilmestyi 1973 ja sen on kääntänyt Matti Kannosto. "Lapsuuden loppu" oli ehdolla vuoden 1953 parhaan romaanin Hugo-palkinnon saajaksi.


title: Lapsuuden loppu (romaani)

text: Romaaniin pohjalta on vuonna 2015 tehty televisiolle minisarja "Lapsuuden loppu".


title: Lapsuuden loppu (romaani)

text: Avaruusolentojen alukset saapuvat leijailemaan Maan suurimpien kaupunkien ylle. Ensimmäisen viestinsä jälkeen avaruusolennot suostuvat kommunikoimaan vain YK:n pääsihteeri Rikki Stormgrenin kanssa. Stormgren kuulee avaruusolentojen johtajalta Karellenilta, että ihmiskunta tulee näkemään avaruusolennot 50 vuoden odotuksen jälkeen. Stormgren saa myös erikoisella laitteella osittain kuvatuksi hänen katseeltaan piilossa olevan Karellenin, mutta pysyy vaiti tämän ulkomuodosta.


title: Lapsuuden loppu (romaani)

text: Avaruusolennot pitävät sanansa ja astuvat esiin aluksestaan 50 vuoden jälkeen - aluksista kaikki paitsi yksi olivat silmälumetta. Avaruusolennot muistuttavat sarvineen, sorkkineen ja häntineen hiukan tyypillistä mielikuvaa demoneista. Heidän avullaan ihmiskunta nousee uuteen vaurauden ja rauhan aikaan, mutta samalla maailman avaruustutkimus loppuu avaruusolentojen käskystä.


title: Lapsuuden loppu (romaani)

text: Afrikassa asuva Rupert Boyce järjestää juhlat, joissa vieraat kokeilevat ouija-lautaa. Yksi vieraista, astrofyysikko Jan Rodricks, kysyy avaruusolentojen kotitähden nimeä. Vastaus, "NGS 549672", ei muille vieraille merkitse mitään, mutta Rodricks huomaa sen olevan tähtikartaston koodi ja kyseisen tähden sijaitsevan suunnalla, jonne avaruusolentojen alukset lentävät Maasta ja tulevat Maahan. Ystävänsä avustuksella Rodricks pääsee salamatkustajaksi avaruusolentojen alukseen ja matkalle 40 valovuoden päässä sijaitsevalle vieraalle planeetalle.


title: Lapsuuden loppu (romaani)

text: Rodricksin ollessa poissa tämän ystävät George ja Jean Greggson muuttavat asumaan pienelle saarelle Tyynellemerelle, jolla asuu paljon ihmisiä, jotka uskovat avaruusolentojen tulon laskeneen ihmiskunnan luovuuden tasoa. He saavat kaksi lasta, Jeffreyn ja Jennifer Annen. Aikanaan lapset alkavat käyttäytyä oudosti ja saada uusia ei-ihmismäisiä voimia, jolloin Karellen selittää vihdoin avaruusolentojen todelliset tarkoitusperät: heidän tehtävänään on auttaa muita eläviä rotuja liittymään "Haltijamieleen", joka on syntynyt sittemmin jo tuhoutuneista muinaisista kosmisista kulttuureista. Vähitellen kaikissa tietyn ikäisissä lapsissa alkaa esiintyä samanlaisia piirteitä.


title: Lapsuuden loppu (romaani)

text: Jan Rodricks palaa avaruusolentojen kotiplaneetalta. Maassa on kulunut hänen lähdöstään 80 vuotta, mutta hän itse ei ole huomannut kuin muutamien viikkojen kuluneen. Ihmiskunta on miltei tuhoutunut uusien ihmisten joukkoa lukuun ottamatta. Avaruusolennot tarkkailevat uusia ihmisiä etäältä, mutta ajan mittaan näiden voimat kasvavat niin, että tehtävä käy liian vaaralliseksi. Rodricks saa tarjouksen lähteä heidän mukanaan Maasta, mutta jää mieluummin tarkkailemaan planeetan loppua. Ihmiset nousevat lopulta Maasta valtavassa kirkkaassa valopylväässä kohti Haltijamieltä ja Maa tuhoutuu haihtumalla pois suuren valonvälähdyksen saattelemana.


title: Pabu

text: Pabu on transneptunisen kohteen Borasisi kuu. Se tunnetaan myös nimellä (66652) Borasisi I. Kuun löysivät S. Noll, D. C. Stephens, D. Cruikshank, W. Grundy, W. Romanishin, ja S. Tegler 23. huhtikuuta vuonna 2003. Borasisi ja Pabu saivat nimensä Kurt Vonnegutin kirjassa "Kissan kehto" esiintyviltä fiktiivisiltä Auringon ja Kuun jumaluuksilta, joista Pabu on Kuu.


title: Pabu

text: Pabun läpimitta on noin 137 kilometriä, mikä on aika paljon verrattuna Borasisiin itseensä, sillä sen läpimitta on vain noin 166 km. Kuun keskietäisyys Borasisista on noin 4528 ± 12 km, inklinaatio ekliptiikkaan nähden 54,31 ± 0,30° ja kiertoaika noin 46 päivää. Koska Borasisin ja Pabun massat ovat lähellä toisiaan, Pabu ei oikeastaan kierrä Borasisia, vaan molemmat kappaleet kiertävät toistensa ympäri kaksoispikkuplaneettana. Borasisin ja Pabun radat toistensa ympäri ovat melko elliptiset, Pabun kiertoradan eksentrisyys on noin 0,4700 ± 0,0018.


title: Hydraulic Oilers

text: Hydraulic Oilers oli mikkeliläinen jääkiekkoseura, joka pelasi kevääseen 2014 Suomi-sarjaa eli Suomen kolmanneksi ylintä sarjatasoa. Tämän jälkeen seura luopui sarjapaikastaan. Oilersin kotihallina toimi Kalevankankaan jäähalli.


title: Yksikköjuuri

text:
Yksikköjuuri tai ykkösenjuuri on kompleksiluku, joka korotettuna annetun positiivisen kokonaisluvun "n" osoittamaan potenssiin on 1. Toisin sanoen "n":nnet yksikköjuuret ovat yhtälön
ratkaisuja kompleksilukujen joukossa.


title: Yksikköjuuri

text:
Kutakin positiivista kokonaislukua "n" kohti on olemassa "n" kpl "n":siä yksikköjuuria. Ne sijaitsevat kaikki kompleksitasoon piirretyn yksikköympyrän kehällä ja muodostavat tämän ympyrän sisään piirretyn säännöllisen "n"-kulmion kärkipisteet, kun yksi kärkipisteistä on pisteessä 1. Yksikköjuurten arvot voidaan esittää muodossa
missä luku "k" saa kaikki kokonaislukuarvot 0:sta "n"-1:een. Tämä seuraa Moivren kaavasta, jonka mukaan


title: Yksikköjuuri

text: Eulerin kaavan mukaisesti nämä luvut voidaan esittää myös muodossa


title: Yksikköjuuri

text:
Tavallisesti "n":nnellä yksikköjuurella tarkoitetaan näistä luvuista nimenomaan sitä, jossa "k" = 1, siis lukua
Sille käytetään myös merkintää formula_6.


title: Yksikköjuuri

text:
Yksikköjuurten avulla voidaan muun muassa ratkaista yleinen binomiyhtälö
missä "q" on mielivaltainen kompleksiluku (≠ 0). Kun "q" voidaan aina esittää muodossa
ovat yhtälön ratkaisut


title: Yksikköjuuri

text: Esimerkiksi toisen yksikköjuuren arvot ovat 1 ja -1, neljännen 1, i, -1 ja -i, jotka sijaitsevat kompleksitasoon piirretyn neliön kärkipisteissä. Kolmannen yksikköjuuren (ε) arvot ovat 1 sekä formula_10, jotka muodostavat tasasivuisen kolmion. Kuudennen yksikköjuuren (ε) vastaavasti 1 ja -1 sekä formula_11, ja kahdeksannen (ε) 1, i, -1 ja -i sekä formula_12.


title: Michael McMillian

text: Michael McMillian (s. 21. lokakuuta 1978 Olathe, Kansas, Yhdysvallat) on yhdysvaltalainen näyttelijä, käsikirjoittaja ja sarjakuvan tekijä.


title: Michael McMillian

text: Michael McMillian opiskeli näyttelemistä Carnegie Mellon -yliopistossa. Hän on esiintynyt elokuvissa ja televisiosarjoissa ja tehnyt äänirooleja videopeleihin. McMillian esitti Henry Gibsonia komediasarjassa "Sisko ja sen sisko". Hän käsikirjoitti yhden sarjan jaksoista.


title: Michael McMillian

text: Vuonna 2004 McMillianilla oli pääosa elokuvassa "Dorian Blues", joka kertoo identiteettinsä kanssa kamppailevasta nuoresta homomiehestä. Hän näytteli sairaalasarjassa "Hätätila" vuonna 2006. McMillian esittää lahkojohtaja Steve Newlinia sarjassa "True Blood".


title: Michael McMillian

text: McMillian on kirjoittanut sarjakuvakirjasarjan "Lucid". Hän osallistui toisen "True Blood" -sarjakuvakirjan kirjoittamiseen. Hän on käsikirjoittanut lyhytelokuvan "Glock".


title: Palatsin krenatöörikomppania (Venäjä)

text: Palatsin krenatöörikomppania oli Venäjän keisarikunnan aikainen sotilasyksikkö, joka koostui vanhoista, tarkkaan valikoiduista eläköityvistä aliupseereista, jotka olivat palvelleet esimerkillisesti tsaaria. Kyseessä oli seremoniaalinen sisäisen kaartin osasto, jonka tehtävänä oli toimia kunniavartiostona hallitsijan palatsin ovensuissa ja saleissa. Sotilaat pukeutuivat näyttäviin, Napoleonin sodista periytyviin karhunkarvalakkeihin ja univormuihin.


title: Tšekin rautatiet

text: Tšekin rautatiet (České dráhy, ČD) on Tšekin kansallinen rautatieyhtiö. Yrityksen tytäryhtiö, ČD Cargo, kuljettaa rahtia. Yrityksellä oli noin 26 000 työntekijää 31. joulukuuta 2010.


title: Hänen Majesteettinsa henkilökohtainen kasakkasaattue

text: Hänen keisarillisen majesteettinsa oma saattue (), länsimaissa usein nimellä Hänen keisarillisen majesteettinsa henkilökohtainen kasakkasaattue, oli Venäjän keisarikunnan aikainen sotilasyksikkö, joka toimi Venäjän keisarin lähimpänä siviilipuolen ratsuin liikkuvana henkivartiostona. Rykmentin vahvuinen joukko-osasto koostui kahdesta Kubanin kasakkasotniasta ja kahdesta Terekin kasakkasotniasta. Kasakkasaattueen kunniapäällikkönä toimi itse keisari. Kysymyksessä oli hallitsijan lähin, uskotuin ja luotettavin henkivartio-osasto, joka seurasi häntä kaikkialle hänen koti- ja ulkomaille suuntautuvilla matkoillaan ja jonka sotilaista muutama nukkui joka yö hänen kulloisenkin makuuhuoneensa ovien edessä.


text: Kasakkasaattueen sotilaat olivat kotoisin Venäjän hallitseman Pohjois-Kaukasian kasakkayhdyskunnista, jotka olivat aikaa myöten kaukasialaistuneet kulttuuriltaan ja pukeutuivat tämän vuoksi kaukasialaiseen tšerkessi-tunikaan, jonka rinnustassa kulki rivi patruunakoteloita. Rivimiehillä tunika oli punainen, upseereilla sininen. Tunika oli polviin asti ulottuva ja sen kanssa pidettiin ohutta nahkavyötä, josta riippui pitkä kaukasialainen tikari. Päähineenä oli karakul-lampaan villasta valmistettu korkea, kaukasialainen karvahattu, papaha.


title: Kaartin ekipaasi

text: Kaartin ekipaasi () oli kaartiin liitetty pataljoonan vahvuinen laivaston sotilasyksikkö keisarillisen Venäjän merivoimissa. Kaartin ekipaasin sotilaat palvelivat keisarillisen perheen aluksilla. Ekipaasi tulee ranskankielen sanasta "équipage", joka tarkoittaa miehistöä, tässä yhteydessä merisotaväkeä.


title: Eurocup Formula Renault 2.0 -kausi 2007

text: Eurocup Formula Renault 2.0-kausi 2007 oli sarjan 17:s kausi. Kausi alkoi Belgian, Zolderin radalla ja päättyi Espanjan Barcelonassa. Sarjan mestaruuden voitti uusiseelantilainen Brendon Hartley. Toiseksi sijoittui brittiläinen Jon Lancaster ja kolmanneksi ranskalainen Charles Pic.


title: Major League Baseball -kausi 2003

text: Major League Baseball -kausi 2003 oli MLB:n 128. kausi, joka alkoi 30. maaliskuuta 2003. Se päättyi Florida Marlinsin voittoon New York Yankeesistä. Vaikka mestaruus oli Marlinsille jo toinen (edellinen 1997), se ei ole kertaakaan voittanut omaa divisioonaansa, vaan molemmilla kerroilla se on edennyt pudotuspeleihin villillä kortilla eli parhaana divisioonakakkosena liigassaan.


title: Major League Baseball -kausi 2003

text: Kauden All-star-ottelu pelattiin U.S. Cellular Fieldillä Chicagossa 15. heinäkuuta. AL voitti 7–6 ja Garret Anderson valittiin ottelun arvokkaimmaksi pelaajaksi.14. lokakuuta Chicago Cubs ja Florida Marlins kohtasivat Chicagon Wrigley Fieldillä tilanteessa, jossa Cubs johti ottelusarjaa 3–2. Cubs oli voittanut baseballin World Seriesin viimeksi vuonna 1908, ja oli edellisen kerran pelannut finaalissa vuonna 1945.


title: Major League Baseball -kausi 2003

text: Kahdeksannessa vuoroparissa ottelu oli 3–0-tilanteessa Cubsin hyväksi, kun Marlinsin lyöjä Luis Castillo löi pallon laittomaksi kentän vasempaan laitaan. Cubsin puolustaja Moisés Alou juoksi kohti pallon putoamispaikkaa, hyppäsi reunustaa vasten ja yritti kopata pallon. Samalla useat katsojat yrittivät kopata palloa itselleen, ja heistä Steve Bartman ehti huitaista pallon penkkirivistöä kohti ennen Aloun koppia. Mikäli Alou olisi kopannut pallon, siitä olisi tullut vuoroparin toinen palo ja Cubs olisi ollut enää neljän palon päässä National Leaguen voitosta. Sen sijaan Cubs päästi vuoroparissa kahdeksan juoksua ja hävisi ottelun.


title: Major League Baseball -kausi 2003

text: Bartman joutui tapauksen vuoksi yleison vihan kohteeksi, ja useat fanit heittivät juomia ja roskia häntä kohti. Vartijat saattoivat Bartmanin takahuoneeseen paikaltaan, ja hänen naamioitiin ettei stadionin ulkopuolelle jääneet fanit olisi tunnistaneet häntä. Bartmanin nimi ja yhteystiedot kuitenkin vuotivat Major League Baseballin internetkeskusteluihin vain minuutteja pelin loppumisen jälkeen. Tämän seurauksena kuusi poliisiautoa lähetettiin Bartmanin kodin eteen suojelemaan Bartmania ja tämän perhettä. Myöhemmin Illinoisin kuvernööri Rod Blagojevich ehdotti Bartmanille todistajansuojeluohjelmaa, ja Floridan kuvernööri Jeb Bush tarjosi ivallisesti turvapaikkaa Floridasta.


title: Major League Baseball -kausi 2003

text: Pian välikohtauksen jälkeen Bartman julkaisi lausunnon, jossa hän pahoitteli tekoaan ja sanoi olleensa niin keskittynyt palloon, ettei huomannut Moisés Alouta. Hän kuitenkin kieltäytyi haastatteluista ja esitti pyynnön, että Florida Marlinsin fanien hänelle lähettämät lahjat ohjattaisiin Juvenile Diabetes Research Foundationille. Heinäkuussa 2008 Bartmanille tarjottiin 25 000 dollaria nimikirjoituksesta urheilukerääjien tapahtumaan, mutta hän kieltäytyi. Vuonna 2011 hän kieltäytyi myös esiintymästä ESPN:n dokumentissa ja Super Bowlin mainoksessa.


title: Major League Baseball -kausi 2003

text: Bartmanin katsomoon ohjaama pallo päätyi chicagolaiselle lakimiehelle, joka myi sen huutokaupassa joulukuussa 2003. Pallon osti ravintoloitsija Grant DePorter 113 824,16 dollarilla Harry Caray's Restaurant Groupille. 26. helmikuuta 2004 erikoisefektien ammattilainen Michael Lantieri räjäytti pallon julkisesti. Pallon jäänteet keitettiin ja tästä syntynyt höyry tislattiin ravintolan pastakastikkeeseen.


title: Major League Baseball -kausi 2003

text: Vuonna 2011 Alex Gibney ohjasi välikohtauksesta dokumentin "Catching Hell", jossa käydään läpi Bartmanin tapausta sekä Bill Bucknerin epäonnistumista vuoden 1986 World Seriesissä.


title: Yhtenäisyyslista

text: Yhtenäisyyslista () on vasemmistososialistinen punavihreä tanskalainen puolue. Yhtenäisyyslistaa pidetään vasemmistolaisimpana kansankäräjillä edustettuina olevista puolueista.


title: Yhtenäisyyslista

text: Vuoden 2011 vaaleissa Yhtenäisyyslista sai historiansa parhaan vaalituloksen saaden 6,7 % äänistä ja 12 edustajaa kansankäräjille. Puolue ei kuitenkaan noussut hallitukseen, mutta sopi hallituksen muodostaneen vasemmistoblokin kanssa tukevansa sitä budjettiäänestyksissä.


title: Yhtenäisyyslista

text: Yhtenäisyyslista perustettiin vuonna 1989, kun Tanskan kommunistinen puolue, Sosialistinen työväenpuolue ja Vasemmistososialistinen puolue päättivät yhdistyä.


title: Yhtenäisyyslista

text: Yhtenäisyyslistaa johtaa kollektiivisesti 25-jäseninen puoluehallitus, mutta puolue on valinnut itselleen puhehenkilön. Ensimmäiseksi puhehenkilöksi valittiin vuonna 2009 Johanne Schmidt-Nielsen.


title: Giacomo Barabino

text: Giacomo Barabino (4. huhtikuuta 1928 Ceranesi – 25. toukokuuta 2016 Vallecrosia) oli italialainen roomalaiskatolinen piispa. Hänet vihki papiksi Giuseppe Siri 29. kesäkuuta 1952. Hän sai 16. toukokuuta 1974 nimitykset Bobbio-San Colombanon hiippakunnan vihkipiispaksi ja Rebellumin titulaaripiispaksi. Piispaksi vihkiminen seurasi 24. kesäkuuta. Pääkonsekraattorina toimi Siri, jota avustivat Secondo Chiocca ja Giovanni Mariani.


title: Giacomo Barabino

text: 30. syyskuuta 1986 Barabino nimitettiin Genova-Bobbion arkkihiippakunnan vihkipiispaksi. Arkkihiippakunta syntyi Bobbio-San Colombanon hiippakunnan ja Genovan arkkihiippakunnan yhdistyttyä.


title: Giacomo Barabino

text: 7. joulukuuta 1988 Barabino sai nimityksen Ventimiglia-San Remon hiippakunnan piispaksi, jona hän toimi, kunnes jäi eläkkeelle 20. maaliskuuta 2004.


title: Elina Smolander

text: Elina Maria Smolander (s. 11. lokakuuta 1989 Lapua) on suomalainen korkeushyppääjä. Hän edustaa Lapuan Virkiää. Vuoteen 2012 saakka häntä valmensi isänsä Seppo Smolander ja sen jälkeen Juha Isolehto.


title: Elina Smolander

text: Kalevan kisoissa Smolander on saavuttanut hopeaa Turussa 2011, Lahdessa 2012, Vaasassa 2013, Kuopiossa 2014 ja Seinäjoella 2017. Sisäratojen SM-kilpailuissa hän on saanut hopeaa 2016 sekä pronssia 2011 ja 2012. Smolanderin ennätys ulkona on 186 cm (2012) ja sisällä 184 cm (2013).


title: Elina Smolander

text: Ensimmäisissä aikuisten arvokisoissaan, Helsingin EM-kilpailuissa 2012, Smolander jäi karsintaan tuloksella 178 cm.


title: Seppo Smolander

text: Seppo Smolander (s. 7. maaliskuuta 1955 Tuusniemi) on suomalainen korkeushyppääjä. Hän edusti huippuvuosinaan 1970-luvun lopulla ja 1980-luvun alussa Joensuun Katajaa. Pituutta hänellä on 200 cm.


title: Seppo Smolander

text: Smolander saavutti Kalevan kisoissa SM-hopeaa vuonna 1981 sekä SM-pronssia vuosina 1979, 1980 ja 1983. Sisäratojen SM-kilpailuissa hän sai pronssia vuonna 1978.


title: Seppo Smolander

text: Smolander edusti Suomea kuusi kertaa ulkoratojen ja kerran sisäratojen maaotteluissa vuosina 1978–1982. Ennätyksensä 218 cm hän hyppäsi Sotkamossa kesäkuussa 1982.


title: Seppo Smolander

text: Seppo Smolander on toiminut korkeushyppääjänä kilpailevan tyttärensä Elina Smolanderin valmentajana.


title: Giuseppe Garneri

text: Giuseppe Garneri (16. syyskuuta 1899 – 15. joulukuuta 1998) oli italialainen roomalaiskatolinen piispa. Hänet vihittiin papiksi Torinon arkkihiippakuntaan 29. kesäkuuta 1923 ja nimitettiin Susan hiippakunnan vihkipiispaksi sekä Utican titulaaripiispaksi 25. maaliskuuta 1954. Piispaksi vihkiminen seurasi 23. toukokuuta. Pääkonsekraattorina toimi Maurilio Fossati, jota avustivat Francesco Imberti ja Francesco Bottino.


title: Giuseppe Garneri

text: 2. heinäkuuta 1954 Garneri nimitettiin Susan piispaksi, jona hän toimi, kunnes jäi eläkkeelle 31. toukokuuta 1978. Hän osallistui Vatikaanin toiseen kirkolliskokoukseen.


title: Ossi Aura

text: Ossi Juhani Aura (s. 6. elokuuta 1958 Kauhajoki) on suomalainen korkeushyppääjä. Hän edusti Kauhajoen Karhua. Pituudeltaan hän on 181-senttinen.


title: Ossi Aura

text: Aura voitti Kalevan kisoissa SM-kultaa vuonna 1980 ulkoratojen ennätystuloksellaan 213 cm. Seuraavana talvena hän voitti sisäratojen Suomen-mestaruuden halliennätyksellään 214 cm. Kesällä 1981 hän ylitti vielä 210 cm mutta jäi Kalevan kisoissa seitsemänneksi tuloksella 207 cm.


title: Kehrääjämittari

text: Kehrääjämittari ("Colotois pennaria") on syksyllä lentävä, suhteellisen kookas yöperhonen.


title: Kehrääjämittari

text: Mittariksi kehrääjämittari on kookas ja helposti tunnistettava, kuollutta lehteä muistuttava perhonen. Etusiivet ovat teräväkärkiset, niiden pohjaväri on punaruskea ja siipien poikki kulkee kaksi ruskeaa tummavarjosteista viirua. Ulompi poikkiviiru on lähes suora; sisempi mutkittelee jonkin verran. Keskitäplä erottuu hyvin. Tunnusomaisena tuntomerkkinä siiven kärkiosassa on valkoinen, siiven keskiosan puolelta tummavarjoinen pilkku. Takasiivet ovat koiraalla hieman ja naaraalla selvästi etusiipiä vaaleammat. Koiraan tuntosarvet ovat selvästi kaksoiskampamaiset. Siipiväli on 40–49 mm.


title: Kehrääjämittari

text: Lajilta tunnetaan tumma värimuoto "f. obscura".


title: Kehrääjämittari

text: Kehrääjämittaria tavataan läntisimmästä Euroopasta Aasian poikki Japaniin saakka. Se on myös levinnyt vieraslajina Pohjois-Amerikkaan. Suomessa mittaria tavataan Oulu-Lieksa-linjan eteläpuolella. Perhonen lentää syyskuun alusta lokakuun alkupuolelle lennon huipun sijoittuessa syyskuun keskivaiheille, etelämpänä Euroopassa jopa marraskuulle saakka.


title: Kehrääjämittari

text: Kehrääjämittari on melko yleinen, joskin Suomessa eteläpainotteinen laji, joka elää lehtimetsissä, pensaikkoisilla niityillä, puistoissa ja puutarhoissa. Perhonen on aktiivinen öisin ja lepää päivisin seinillä tai puunrungoilla. Koiraita lentää kirkkaiden valojen luokse, mutta naaras ei ilmeisesti liiku mainittavissa määrin. Toukka koteloituu maahan. Muna talvehtii.


title: Kehrääjämittari

text: Toukka syö monien eri lehtipuiden lehtiä.


title: Matti Nieminen

text: Matti Kai Kalevi Nieminen (s. 27. helmikuuta 1952 Helsinki) on suomalainen korkeushyppääjä. Hän ylitti ensimmäisenä suomalaisena 220 cm. Hän edusti huippuvuosinaan Vantaan Salamia. Hänen pituutensa on 181 cm.


title: Matti Nieminen

text: Nieminen voitti Kalevan kisoissa Suomen-mestaruuden vuonna 1979 ja saavutti SM-hopeaa vuonna 1977. Sisäradoilla hän saavutti SM-hopeaa vuosina 1978 ja 1979 sekä SM-pronssia vuonna 1976. Hän edusti Suomea seitsemässä ulkoratojen ja yhdessä sisäratojen maaottelussa. Ennätyksensä ja silloisen Suomen-ennätyksen 220 cm hän teki Helsingissä 3. kesäkuuta 1979. Toistamiseen hän ylitti tuon korkeuden Helsingissä pidetyissä Kalevan kisoissa 12. elokuuta 1979.


title: Ambrose Madtha

text: Ambrose Madtha (2. marraskuuta 1955 – 8. joulukuuta 2012) oli intialainen roomalaiskatolinen arkkipiispa. Hänet vihki papiksi Lucknowin hiippakuntaan Cecil DeSa 28. maaliskuuta 1982. Hänet nimitettiin Naissuksen titulaariarkkipiispaksi sekä apostoliseksi nuntiukseksi Norsunluurannikolle 8. toukokuuta 2008. Madthan konsekroi piispaksi Albert D'Souzan ja Gerald John Mathiaksen avustama Jean-Louis Pierre Tauran 27. heinäkuuta.


title: Ruskamittari

text: Ruskamittari ("Agriopis aurantiaria") on keltainen, loppusyksyn yöperhonen. Se lukeutuu viimeisiin ennen talvea lentäviin perhoslajeihin.


title: Ruskamittari

text: Koiras on keltainen, jokseenkin kookas mutta hento perhonen. Etusiipien pohjaväri on lämpimän keltainen ja ruskehtavien pisteiden kirjomat. Siipien poikki kulkee kaksi suoraa, ruskeaa, vaihtelevasti erottuvaa poikkiviirua, joista ulompi tekee siiven etureunan puolella jyrkän porrasmaisen mutkan ulospäin. Ulomman poikkiviirun ja siiven ulkoreunan välissä on rivi epämääräisiä täpliä, jotka värimuodolla "f. fasciata" muodostavat yhtenäisen ruskean vyön. Siiven ulkoreuna on kaareva. Takasiivet ovat kellertävän valkoiset ja niissä erottuu kahden ruskean poikkiviirun lisäksi keskitäplä. Perhonen lepää leveässä, kolmiomaisessa asennossa. Siipiväli on 33–42 mm.


title: Ruskamittari

text: Naaras on monien loppuvuoden mittarilajien tapaan hyvin lyhytsiipinen ja lentokyvytön. Naarasperhosen ruumis ja siiventyngät ovat ruskeat ja takasuumiissa on mustia täpliä. Raajat ovat pitkät, ja niiden nivelkohdat ovat valkoiset. Naaras on noin 11 mm pitkä.


title: Ruskamittari

text: Lajilta tunnetaan harvinainen, siiviltään yksivärisen violetinruskea värimuoto "f. fumipennaria".


title: Ruskamittari

text: Erikoisen ulkonäkönsä ja lentoaikansa vuoksi ruskamittarin voi sekoittaa vain läheistä sukua olevaan pakkasmittariin ("Erannis defoliaria").


title: Ruskamittari

text: Ruskamittari on pääasiassa eurooppalainen laji, jonka levinneisyys ulottuu läntisestä Euroopasta Lähi-itään ja Kaukasukselle. Suomessa ruskamittaria tavataan vain eteläisessä Suomessa sekä länsirannikkoa pitkin pohjoiseen suunnilleen Vaasan korkeudelle saakka. Lajille on jonkin varran vaellustaipumusta, ja siitä onkin lisäksi muutama yksittäinen havainto pohjoisempana. Lajin yleisyys vaihtelee vuosittain huomattavan paljon. Perhoset aloittavat lennon syys-lokakuun vaihteessa ja lento jatkuu marraskuulle.


title: Ruskamittari

text: Kaikenlaisissa elinympäristöissä viihtyvä laji. Koiraat lentävät öisin etsimässä puiden rungoilla odottavia naaraita. Sopivalla paikalla laji voi olla varsin runsaslukuinen. Koiras lentää valolle. Täysikasvuinen toukka koteloituu maahan. Muna talvehtii.


title: Ruskamittari

text: Toukka syö monia eri lehtipuita ja -pensaita.


title: Toimihenkilöarkisto

text: Toimihenkilöarkisto (THA) on Helsingissä toimiva toimihenkilöammattijärjestöjen päätearkisto. Akavan, Toimihenkilökeskusjärjestö STTKn ja Toimihenkilö- ja virkamiesjärjestöjen keskusliiton TVK:n ja niiden monien jäsenjärjestöjen arkistot ovat siellä tutkijoiden käytettävissä. Toimihenkilöarkistossa on asiakirjoja yli seitsemältäsadalta järjestöltä. Aineiston yhteismäärä on yli 2 000 hyllymetriä. Vanhimmat asiakirjat ovat 1860-luvulta, uusimmat 2000-luvun alusta.


title: Toimihenkilöarkisto

text: Toimihenkilöarkisto aloitti toimintansa vuonna 1988. Arkistoa ylläpitää Toimihenkilöarkistoyhdistys, jonka jäseniä ovat Akava ja STTK. Arkisto saa toimintaansa valtionavustusta lain yksityisten arkistojen valtionavusta (127/2006) perusteella.


title: Toimihenkilöarkisto

text: Arkistolla on myös muita tehtäviä kuin asiakirjojen säilyttäminen ja tutkimuskäyttöön antaminen. Toimihenkilöarkisto kouluttaa toimihenkilöjärjestöjä arkistonhoidossa ja ohjaa ja neuvoo järjestöjä arkistoinnin ja asiakirjahallinnan kysymyksissä.


title: Nevel-2

text: Nevel-2 () on Nevelin kaupungissa Venäjän Pihkovan alueen eletäosassa sijaitseva rautatieasema. Asema on Venäjän rautateiden tärkeä kauttakulku- ja risteysasema Pietarista etelään Valko-Venäjälle ja Ukrainaan vievän radan varrella, lähellä Valko-Venäjän rajaa. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Liettuaa ja Keski-Eurooppaa.


title: Nevel-2

text: Venäjän rautateiden aluejaossa asema kuuluu läntiseen Lokakuun rautateiden toimialueeseen. Kaupungissa on myös Nevel-1-rautatieasema, joka sijaitsee aluksi koilliseen vievällä, Velikije Lukiin johtavalla rataosuudella.


title: Seppo Varjonen

text: Seppo Mikael Varjonen (s. 4. toukokuuta 1947 Helsinki) on suomalainen korkeushypyn SM-mitalisti ja maaotteluedustaja. Hän edusti seuratasolla Pakilan Visaa. Hän on pituudeltaan 192 cm. Hänen setänsä oli entinen ministeri ja kansanedustaja Unto Varjonen.


title: Seppo Varjonen

text: Varjonen saavutti Kalevan kisoissa SM-hopeaa vuonna 1978 ja SM-pronssia vuonna 1976. Sisäradoilla hän saavutti SM-hopeaa vuonna 1977. Hän edusti Suomea neljässä ulkoratojen ja yhdessä sisäratojen maaottelussa vuosina 1976–1978. Ennätyksensä 214 cm hän hyppäsi Helsingissä elokuussa 1978.


title: Seppo Peltola

text: Seppo Ensio Peltola (s. 22. toukokuuta 1956 Huittinen) on suomalainen korkeushypyn SM-mitalisti ja maaotteluedustaja. Hän edusti seuratasolla Lauttakylän Lujaa. Hän on pituudeltaan 190 cm.


title: Seppo Peltola

text: Peltola saavutti Kalevan kisoissa SM-hopeaa vuonna 1976 ja SM-pronssia vuonna 1975. Sisäradoilla hän voitti Suomen-mestaruuden vuonna 1977 sekä saavutti SM-hopeaa vuonna 1976 ja SM-pronssia vuonna 1979. Hän edusti Suomea kolmessa aikuisten maaottelussa vuosina 1975–1976. Ennätyksensä 213 cm hän hyppäsi hallissa helmikuussa 1977 sekä ulkona heinäkuussa 1981.


title: Ondansetroni

text: Ondansetroni on selektiivinen serotoniinin 5-HT -reseptorin antagonisti, jota voidaan käyttää muun muassa pahoinvoinnin ehkäisyyn syövän yhteydessä tai lääketieteellisten toimenpiteiden aikana, sekä lääkkeiden aiheuttamaan pahoinvointiin ja oksenteluun.


title: Uinti kesäolympialaisissa 2016

text: Uinnissa kilpailtiin Rio de Janeiron 2016 kesäolympialaisissa 28:tta kertaa. Kilpailut käytiin Barran alueella Olympic Aquatics Stadiumilla, jonne mahtui yleisöön 18 000 henkilöä.


title: Uinti kesäolympialaisissa 2016

text: Sekä miehillä että naisilla oli 16 eri ratauintitapahtumaa ja Fort Copacabanalla uitiin myös yksi avovesiuintimatka.


title: Uinti kesäolympialaisissa 2016

text: * uivat alkuerissä.


title: Uinti kesäolympialaisissa 2016

text: Isäntämaa


title: Seppo Haavisto

text: Seppo Kalevi Haavisto (s. 28. helmikuuta 1960 Huittinen) on suomalainen korkeushypyn Suomen-ennätysmies, SM-mitalisti ja maaotteluedustaja. Hän edusti seuratasolla Lauttakylän Lujaa, Jyväskylän Kenttäurheilijoita ja Kokemäen Kova-Väkeä. Hänen oma pituutensa on 186 cm.


title: Seppo Haavisto

text: Haavisto saavutti Kalevan kisoissa SM-pronssia vuonna 1984. Sisäradoilla hän voitti SM-kultaa vuosina 1979, 1983 ja 1985 sekä saavutti SM-pronssia vuosina 1984 ja 1986. Hän edusti Suomea neljässä ulkoratojen ja kahdessa sisäratojen maaottelussa. Ennätyksensä ja silloisen Suomen-ennätyksen 223 cm hän hyppäsi Huittisissa 5. syyskuuta 1981 kymmenottelukilpailun yhteydessä. Sisäradoilla hänen paras korkeustuloksensa oli 220 cm helmikuulta 1982.


title: Taitouinti kesäolympialaisissa 2016

text: Taitouinnissa kilpailtiin Rio de Janeiron 2016 kesäolympialaisissa yhdeksättä kertaa. Kilpailut käytiin 14.–19. elokuuta Maria Lenk Aquatics Centressä, jonne mahtui yleisöön 6 500 henkilöä. Tapahtumia oli kaksi, joista kumpikin oli ainoastaan naisille. Venäjän joukkue voitti kummatkin kilpailut. Kiina sijoittui toiseksi ja Japani kolmanneksi kummassakin lajissa.


title: Leppälovimittari

text: Leppälovimittari ("Ennomos alniarius") on kellertävä, loppukesän ja syksyn mittariperhoslaji.


title: Leppälovimittari

text: Leppälovimittari on yksi monista kuollutta lehteä jäljittelevistä perhosista. Se eroaa kuitenkin selvästi muista samankaltaisista lajeista keskiruumin räikeänkeltaisen karvotuksen perustella. Siipien pohjaväri on kellanruskea, ja etusiiven poikki kulkee kaksi tummanruskeaa poikkiviirua, takasiivessä viiruja on yksi. Viirujen väliin jää tumma, siiven poikki suuntautuva keskitäplä, joka on takasiivessä melko laaja ja sulautuu usein poikkiviiruun. Siivillä on lisäksi pienempien tummanruskeiden pisteiden muodostamaa kirjailua, ja siipien ulkosyrjä on selvästi mutkitteleva ja muuta siipeä tummempi. Siipiväli on 36–43 mm.


title: Leppälovimittari

text: Lepäävä perhonen pitää siipiään päiväperhosmaisesti koholla ruumiin yläpuolella, ei kuitenkaan aivan yhdessä, mikä voimistaa vaikutelmaa käpristyneestä lehdestä.


title: Leppälovimittari

text: Levinneisyydeltään eurooppalainen perhonen, joka esiintyy idässä Kaukasukselle asti. Suomessa leppälovimittari on sukunsa selvästi yleisin laji, ja sitä tavataan rannikkoa pitkin Oulun korkeudelle saakka, mutta sisämaassa levinneisyys jää etelään. Perhoset aloittavat lentonsa elokuun keskivaiheilla ja lento jatkuu syyskuun lopulle.


title: Leppälovimittari

text: Leppälovimittari on lehtimetsien, metsänreunojen, puistojen ja puutarhojen laji, joka voi olla paikoitellen hyvinkin runsaslukuinen. Perhoset lentävät yöllä ja koiras tulee helposti valolle. Naaras ei ilmeisesti juuri liiku ja niitä tavataan harvoin. Täysikasvuisena toukka koteloituu yhteensitomiensa lehtien väliin. Muna on talvehtiva elämänvaihe.


title: Leppälovimittari

text: Toukka elää pääasiassa lepillä ("Alnus"), mutta syö myös muita lehtipuita.


title: Niina Ranta-Bagdasar

text: Niina Ranta-Bagdasar (o.s. Ranta, ent. Vihanto, s. 8. heinäkuuta 1962) on suomalainen korkeushypyn Suomen-mestari ja maaotteluedustaja. Hän on edustanut seuratasolla Forssan Salamaa, Lauttakylän Lujaa ja Turun Urheiluliittoa. Hän on pituudeltaan 174 cm.


title: Niina Ranta-Bagdasar

text: Ranta-Bagdasar voitti ulkoratojen Suomen-mestaruuden vuosina 1984 ja 1985 sekä saavutti SM-hopeaa vuonna 1983. Sisäradoilla hän voitti SM-kultaa vuonna 1982 ja saavutti SM-hopeaa vuosina 1981, 1983 ja 1988 sekä SM-pronssia vuonna 1986. Hän edusti Suomea viidessä ulkoratojen ja yhdessä sisäratojen maaottelussa. Ennätyksensä 188 cm hän hyppäsi Kajaanin Kalevan kisoissa 1984. Sisäradoilla hänen paras tuloksensa oli 185 cm vuodelta 1986.


title: Une enfant du siècle

text: Une enfant du siècle on ranskalaisen poplaulaja Alizéen neljäs studioalbumi, ensimmäinen Jive Records / Epic levy-yhtiön julkaisema. Koko albumi vuoti internetiin 19. maaliskuuta 2010. Albumi julkaistiin Ranskassa 29. maaliskuuta 2010. Tuona päivänä Alizée allekirjoitti nimikirjoituksia Virgin Megastoressa Pariisissa. Albumi on saanut inspiraationsa Edie Sedgwickin elämästä."Les Collines (Never Leave You)" kappale julkaistiin 19. maaliskuuta 2010. Musiikkivideon on ohjannut Hawaii Fantôme, ja se julkaistiin myös 19. maaliskuuta 2010 Alizéen YouTube-kanavalla. Laulu on saavuttanut Top 3 kärjen iTunesissa Italiassa ja Top 75 iTunesin listalla Ranskassa. Musiikkivideo ylitti MTV:n Top 10 listan Latinalaisen Amerikan pohjoisosissa.


title: Une enfant du siècle

text: "Une enfant du siècle" nousi parhaimmillaan Ranskan albumilistan sijalle 24, mikä oli siihen mennessä Alizéen studioalbumien alhaisin huippusijoitus. Toisella viikolla se laski sijalle 69, ja pysyi vain kaksi viikkoa Top 100:ssa ja kuusi viikkoa Top 200:n sisällä. Se oli korkeimmillaan sijalla 13 digitaalisessa listassa, mutta pysyi vain viikon 50 parhaan joukossa. Meksikossa albumi nousi heti sijalle 22 ja pysyi viisi viikkoa Top 100:n sisällä. Albumi on myynyt vain noin kaksikymmentätuhatta kappaletta maailmanlaajuisesti.


title: Antti Koivukangas

text: Antti Mikael Koivukangas (s. 21. joulukuuta 1978 Pietarsaari) on suomalainen urheilutoimittaja. Hän valmistui yhteiskuntatieteiden maisteriksi, pääaineena valtiotiede Åbo akademista vuonna 2005. Hän työskentelee Svenska Yle Sportenissa kommentaattorina ja toimittajana. Hän asuu Vaasassa. Hän aloitti uransa syksyllä vuonna 2001 Jakobstads Tidningissä mistä hän siirtyi Ylelle töihin vuonna 2003. Hän työskentelee vuodesta 2007 projektipäällikkönä. Hän on erikoistunut jalkapalloselostuksiin ja radiolähetyksiin Yle X3Mssa ja Yle Radio Vegassa. Koivukankaalle myönnettiin Svenska Ylen saavutuspalkinto hänen suorituksistaan vuonna 2008. Kesällä 2009 hän oli yksi Yle Radio Vegan kesäpuhujista.


title: Roba

text: Roba on Joona Tenan sekä Aleksi Mäkelän ohjaama ja Timo Varpion sekä Tatiana Elfin käsikirjoittama suomalainen poliisisarja. Sarjan ensimmäinen tuotantokausi alkoi 1. lokakuuta 2012 MTV3-kanavalla ja päättyi 17. joulukuuta 2012. Sarjan pääosissa nähdään muun muassa Kari Hietalahti, Aarni Kivinen, Leena Pöysti, Aku Hirviniemi, Riku Nieminen ja Tiina Lymi, sekä jokaisessa jaksossa on lukuisia tunnettuja näyttelijöitä vierailijoina.


title: Roba

text: Sarjan nimi viittaa Helsingin Pienellä Roobertinkadulla eli ”Roballa” sijainneeseen poliisiasemaan, joka suljettiin vuonna 2012.


title: Roba

text: Sarjalle kuvattiin toinen ja kolmas tuotantokausi syksyn 2014 ja kevään 2015 aikana. Toinen tuotantokausi esitettiin MTV3-kanavalla syys–marraskuussa 2015 ja kolmas kausi loka–joulukuussa 2016.


title: Roba

text: MTV tiedotti elokuussa 2018, että Robasta kuvataan 4. kausi. Neljäs tuotantokausi tullaan julkaisemaan keväällä 2019. Uusi kausi tulee ensin saataville C More -suoratoistopalveluun ja tullaan esittämään myöhemmin MTV3-kanavalla.


title: Roba

text: Roban neljännen kauden ohjaavat Jäppi Savolainen (4 jaksoa), Antti Heikki Pesonen (3 jaksoa) sekä Inari Niemi (3 jaksoa).


title: Major League Baseball -kausi 2002

text: Major League Baseball -kausi 2002 oli baseballin Major Leaguen kausi, joka alkoi 31. maaliskuuta 2002. Se päättyi Anaheim Angelsin voittoon San Francisco Giantsista. Kauden All-Star -ottelu pelattiin Miller Parkissa, Milwaukeessa 9. heinäkuuta ja ottelu päättyi 7–7-tasapeliin kahden jatkovuoroparin jälkeen. Tämä oli ensimmäinen tasapeli sitten vuoden 1961 jälkimmäisen ottelun (tuolloin pelattiin kahdesti), jolloin peli lopetettiin sateen takia.


title: Maailmankuvaa etsimässä

text: Maailmankuvaa etsimässä: Tieteen päivät 1997 on Jan Rydmanin toimittama artikkelikokoelma Tieteen päiviltä. Teoksen on julkaissut WSOY vuonna 1997.


title: Line 6

text: Line 6 valmistaa digitaalisesti mallintavia kitaroita, bassoja, vahvistimia ja efektilaitteita. Yhtiö on perustettu vuonna 1996 ja toimii Calabasasissa Kaliforniassa.


title: Line 6

text: Line 6:lla on useita vahvistimia, joihin on digitaalisesti mallinnettu esimerkiksi Marshallin ja Fenderin vahvistimien soundi erittäin aidonkuuloisesti. Lisäksi monet mallinnetut efektit ja vahvistimet voivat olla alkuperäisinä joko erittäin kalliita tai vaikeasti hankittavissa niiden huonon saatavuuden vuoksi.


title: Line 6

text: Vahvistinmallinnuksissa on myös otettu huomioon tyypillisesti vanhempien putkivahvistinten soundin muuttuminen äänenvoimakkuutta muutettaessa. Useiden soittajien mielestä vahvistimet kuulostavat parhaalta vasta erittäin suurilla tehoilla. Line 6 vahvistimissa soundi on äänenvoimakkuudesta huolimatta aina sama, suurella teholla käytettävän vahvistimen soundia vastaava.